TÖÖTOAD — OMAKLUBI\nPühapäevad on parim aeg midagi uut teada saada ja koos harjutada!\nKuna pühapäevad on mõnusad ja rahulikud päevad, siis me ootame kõiki OMAsid ning uusi sõpru pikemateks sessioonideks OMAklubisse. Saame kokku, et õppida ja lihvida oma treeningus vajaminevaid oskuseid ning omandada uusi teadmisi.\nTöötoad/seminarid toimuvad pühapäeviti kell 12 ja kestavad 2 tundi!\nIga kuu kohta avaldame töötubade graafiku siin leheküljel. Soovitame ette registreeruda, sest töötubades osalejate kohtade arv on piiratud!\nTöötoast osavõtt maksab OMAdele 20 eurot, külalistele 25 eurot.\nOMAlepingu omanikele on aastas üks töötuba tasuta.\nTÖÖTUBADESSE saab registreeruda läbi meie broneerimissüsteemi, kirjutades meile e-maili tuletrenni@omaklubi.ee või täites allpool oleva registreerumisvormi.\nMÄRTSI 2018 TÖÖTOAD\n18. märts - JOOGAPÜHAPÄEV Siiri Lind\nJoogapühapäev on jooga töötuba täis liikumist, filosoofiat, joondumist ja mõtteid. Hea võimalus saada rohkem teadmisi jooga maailmas ning süveneda oma praktikasse, õppida tundma oma keha ja kuulata oma südant ning mõtteid.\nSeekordse joogapühapäeva teemaks on seedimine.\n- vaatame, milline näeb välja joogaanatoomia baasskeem ning kuidas toimib sellest tulenevalt jooga mõistes seedimine\n- kuidas joogapraktika abil seedetegevusele hoogu juurde anda või seda hoopis maha rahustada?\n- millist efekti omavad seedimise seisukohalt sisse- ja väljahingamisega tehtavad liikumised?\n- kuidas mõjuvad seedimisele erinevat tüüpi asendid ehk asanad ning nende seeriad ehk vinyasad.\nTöötoa lõpetame ca 75 minutilise praktikaga, et koheselt saadud teadmised ka tunnis kasutusele võtta.\n25. märts - LIIKUVUSE TÖÖTUBA Maarja Pütsep, Merle Antson, Mihkel Kuresoo\nTule kohale ja saa teada, miks puusad ei valeta "hips don’t lie“.\nKuidas soovid tasuda Arve eraisikule Arve firmale OMAdele: soovin tasu panna oma kontole\nFirma nimi (kui valisid eelnevalt selle variandi):\n25.02.2018 KÄTELSEISU TÖÖTUBA Martin Pukspuu\nKätelseis – miks?\nEt näha maailma teise nurga alt, et natuke ehk eputada, et tunda oma keha ja milleks see võimeline on. Ühesõnaga miks mitte?\nPõhjuseid on mitmeid, miks Sa juba ei seisa kätel. Osadel on hirm, osad ei tea, kuidas alustada. Tegelikult saab ohutu kätelseisuni jõuda loogilist ja lihtsat rada pidi – tuleb järjepidevalt harjutada.\nAlustuseks on muidugi hea konsultatsioon kellegagi, kes on selles juba vilunud ja oskab näpunäiteid anda ning sealt edasi saadki ise toimetada. Me kutsumegi Sind külla, Sulle tuge pakkuda, anda „tööriistad“ alustamiseks ning siis pole muud kui koju või Omaklubisse harjutama ja oledki varsti kätel.\n*räägime ja teeme läbi soojenduse kätelseisuks\n*kukume ja tõuseme taas\n*progressioonid ja näpunäited\n11.02.2018 HARJUMUSTE SEMINAR Maarja Oitsalu\nMis on (toitumis-, liikumis-, töötamis-, puhkamis-jne)harjumused, milleks neid tarvis on ja kuidas need kujunevad?\nSeminari räägib ja arutleb kõigi osalejatega koos meie enda klubi personaaltreener Maarja O (kes muul ajal leiba psühhooliigina teenib) miks harjumuste tekitamine ja muutmine nii raske on ning kuidas teadmisi harjumuste kujunemise kohta saaks ära kasutada, et seda protsessi lihtsamaks teha.\nLisaks loengule ja arutelule saab igaüks kätt proovida ja koostada endale plaani mõne soovitud harjumuse muutmiseks või tekitamiseks.\n04.02.2018 JÕUHARJUTUSTE TEHNIKA Merle Antson\nTöötuba toimub jõuruumis, kus teeme läbi peamised baasharjutused ja nende variatsioonid. Keskendume eelkõige harjutuste tehnikale ja ohutusele jõusaalis. See töötuba on mõeldud kõigile!\n- Sulle, kui sa alles kaalud jõutreeningutega alustamist või oled jõusaaliga vaid tere-tuttav ning tunned end veel jõusaalis ebakindlalt - tule kohale ja teeme üheskoos esimese tutvumise ja purustame hirmud!\n- Sulle, kui sul on esimesed kogemused juba olemas, kuid soovid silmaringi laiendada ja tehnikat kinnistada.\n- Ja ka sulle, kui oled juba pika staažiga jõusaali külastaja, siis saad kindlasti mõne kasuliku nipi, kuidas oma tehnikat veelgi parandada.\nMilliseid harjutusi siis ikkagi teeme? Kükid, jõutõmbed, puusatõsted ja -sirutused, rinnalt surumine, military press, seljatõmbed (vertikaalsed, horisontaalsed), lõuatõmbed, kerelihaste harjutused. Iga harjutuse puhul teeme läbi erinevad variatsioonid ja raskusastmed, seega leiab igaüks endale sobiva koormuse.\n28.01.2018 JOOGAPÜHAPÄEVA Silja Siller\n14.01.2018 SANGPOMMI TÖÖTUBA Merle Antson & Maarja Pütsep\nTule ja omanda sangpommi kasutamise põhitõdesid vaid loetud tundidega Omaklubis! Meie klubi tublid personaaltreenerid Maarja Pütsepp ja Merle Antson, kes on ühtlasi maailma parimad sangpommide rakendajad treeningsaalides, aitavad saada Sul sangpommidega sõbraliku sina peale. Töötuba läbides oled võimeline sooritama sangpommidega harjutisi turvaliselt ja kõrgeima võimalu efektiivsusega - seda nii rühmatrennides kui ka omaette harjutades.\nSangpommi töötuba sobib kõigile - olgu Sinu trenniteekond alles lapsekingades või omad 15-aastast kogemust treeningsaalis, kindlasti lahkud uute praktiliste teadmistega. Teisisõnu - töötuba ootab kõiki huvilisi, kes tahavad, olenemata treeningkogemusest, saada treeningvaldkonnas paremaks, vastupidavamaks, tugevamaks.\n07. 01.2018 SEMINAR: TOITUMISTRENDID Kristel Ehala-Aleksejev\nMillist toitumisalast infot uskuda? Kas neid trende, millest palju räägitakse, tasub uskuda? Mis on tegelikult toitumises oluline? Millele toetuda enda toitumisvalikutes?\nKui Sind huvitavad vastused nendele ja paljudele muudele toitumisalastele küsimustele või otsid selgust teistes toitumisega seotud teemades, siis 2018. aasta esimene OMAklubi toitumisalane seminar on just Sinu jaoks.\nMeie külaliseks on Eesti üks tunnustatumaid toitumisterapeute dr. Kristel Ehala-Aleksejev, kes proovib kahe tunni jooksul anda ülevaate hetkel toitumise valdkonnas esilekerkinud trendidest.\nIgapäevaselt tegutseb Kristel Ehala-Aleksejev Tartu Ülikooli Kliinikumi meestekliinikus arsti ja toitumisnõustajana. Ta on õppinud kliinilise toitumise alal Louvain´i Ülikooli meditsiini teaduskonnas, uurides toitumisõpingute kõrvalt süvendatult rasvkoe iseloomulikke muutusi ülekaalu korral ning viimase seoseid metaboolse sündroomiga. Kristel on ka FAF Eesti personaaltreenerite koolituse toitumisõppejõud.\n19.11.2017 JOOGAPÜHAPÄEV Silja Silleriga\nPühapäevane pärastlõuna täis praktiseerimist ja õppimist iseenda heaks. Töötuba Eesti ühe kogenuima joogaõpetaja Silja Silleri juhendamisel kestab 2 tundi.\nTöötoas pühendume jooga erinevatele teemadele, kõik selleks, et osalejad saaksid sügamavalt jooga maailma astuda:\n- esmalt vaatame jooga olemust - mis on jooga, mis stiili joogat OMAklubis harrastame ja mis on selle stiili erinevad omadused ning tunnused;\n- harjutame erinevaid jooga asendeid - mida tähendab joondumine, miks need asendid head on, kuhu nad mõjuvad füsioloogiliselt ja energeetiliselt, kuidas panna neid asendeid omavahel kokku.\n- räägime pisut hingamisest ja kuidas seda kasutada nii joogaprakitkas kui ka väljaspool.\nTöötoa lõpetame ca 55 minutilise praktikaga, et koheselt saadud teadmised ka tunnis kasutusele võtta.


Kui sa alanud nädalal pilgu taevasse oled tõstnud, siis oled näidnud seal kahanevat kuud. See on kuufaas, mille ajal on suurepärane aeg alustada oma elus kõik võimalike muudatuste ja uuenduste tegemisega. ×hesõnaga parim aeg soovitud ja vajaliku foto,- nuti,- digi,- või kodutehnika ostuks.\nSeega, kuni pühapäevani (31.01) on Photopoint.ee e-poes kogu kaup õhtul kella neljast kuni hommikul kella kaheksani (16.00 â 08.00) 9% soodsam (ka soodushindadest).\nVingest soodusaktsioonist võtavad loomulikult osa ka veebipoe soodusrubriigid â veebimüük, kõik 1€, lõpumüük -50% ja päevapakkumised. Nendes kategooriates olevatele toodetele rakendub samuti ostukorvis 9% lisaallahindlust.\nKahaneva kuu kampaania kestab e-poes: 25.01 â 31.01.2016, kell 16.00 â 08.00;\nPhotopointi veebikaubamajast leiad üle 100 000 toote â tippklassi fototehnikast kuni orginaalparfüümideni.\nContent Aware Fill Photoshopis – kuidas see tegelikult toimib?\nInternetis on uut ringi tegemas viie aasta vanune video sellest, kuidas Content Aware Fill tööriist ühe kasutaja fotodel imesid teeb. See on tööriist, mis teeb Photoshop CS5 versioonist alates ülearuste objektide eemaldamise imelihtsaks ning on muutunud. See on tööriist, mida 2016. aastal ning Creative Cloud ajastul võtame iseenesestmõistetava tööriistana, kuid 2010. aastal oli see mängu muutev, revolutsiooniline uuendus digitaalses fototöötluses.\nPikemalt seletamata – vaata videot ning naera YouTube kasutaja, nimega wopkins, hea huumorisoone üle.\nAllikas: YouTube & DIY Photography\nNB! Nüüd ma võtan kätte ning fotoshoppan maja ees seisva vana Volkswageni uueks Teslaks!\nAdobe tõi mõned päevad tagasi kasutajateni uuendatud programmid – Lightroom CC (versioon 2015.4), Ligthroom 6.4 ning Adobe Camera Raw 9.4 (edaspidi ACR). Creative Cloud kasutajatel uuendatakse programmid automaatselt, kuid Lightroom 6 kasutajad võiks menüüs klikata uuenduse nuppu programmi värskendamiseks viimasele versioonile.\nACR & Lightroom said endale uute kaamerate toed – Fujikinal tutvustatud X-seeria kaamerad X70, X-E2S, X-Pro2 kuid ka kaks Leica kaamerat, mõned Panasonic kompaktkaamerad, üks Sony a68 ning uus Phase One digipära.\nOlulisem tegelikult on uus “Boundry Warp” funktsionaalsuse lisamine. See tööriist võimaldab Adobe Camera Raw 9.4 või uuendatud Lightroom programmis panoraami kokku pannes kõverate äärtega panoraamfoto venitada ruudukujuliseks. See omakorda säästab kasutajat äärte maha lõikamisest või sisuliselt osa foto juurde ehitamisest.\nLisaks Boundry Warp funktsioonile sai oluliselt parendatud ka automaatse loodi keeramise ning sirgeks panemise tööriistad toorfaili ilmutades, kuid ka kiirendatud panoraamide kokkupanemist. Adobe sõnul sai Library moodulis fotode eelvaadete kuvamine ning piltide laadimine kiiremaks.\nKõigele muule parandati ka müriaad erinevaid vigu, mida siinkohal ümber trükkima ei hakka.\nVaata Boundry Warp tutvustavat videot:\nAdobe Lightroom fototöötlustarkvara Photopointis.\nVeebiruumi on valla pääsenud kuulujutt Canoni uue keskklassi peegelkaamera peatsest avalikustamisest. Kaamera nimeks teatakse olevat EOS 80D ja selle arvatavaks avalikustamise kuupäevaks nimetatakse “veebruaris, enne CP+ messi“. Nimetatud fotomess algab Jaapanis 25. veebruaril.\nCanon EOS 80D näol on ilmselgelt tegemist EOS 70D peegelkaamera järeltulijaga. Kuna viimane avalikustati kaks aastat tagasi samuti CP+ messi eel, siis on ka loogiline selle järeltulijat oodata.\nHetkel just väga palju lisainfot peatse kaamera kohta pole – canonrumours.com allikate sõnul peaks uuel aparaadil oleka senisest enam autofookuspunkte ja üleüldse parem autofookusmootor. Canoni kasutajad unistavad EOS 70D järeltulijale mõeldes aga ka ilmastikukindlamast korpusest, paremast pildikvaliteedist kõrgemate ISO tasemete juures ja 4K videost. Eks näis.


R 10.11.2017 19:00\nROKIROMANTIK CHRIS REA ESINEB UUE TURNEE RAAMES NORDEA KONTSERDIMAJAS\nReedel, 10. novembril esineb Nordea Kontserdimajas briti laulja, kitarrivirtuoos, rokiromantik ja bluusikuningas CHRIS REA. Sügise alguses ilmub Chris Real üle kuue aasta uus stuudioalbum nimega “Road Songs for Lovers” ning samanimelise Euroopa turnee raames külastab muusik ka Eestit.\nNii nagu ka kõik suured artistid, on Chris Rea alati jälginud omanäolist artistlikku visiooni, mis kuulub vaid ja ainult talle. Kuigi tema eeskujulik musikaalne väljund on praeguseks ajaks sügavalt sisse imbunud maailma rokkmuusika DNA-sse, saab kindlalt öelda, et tema olek on olnud justkui sädelev okas muusikatööstuse kõrval, mis on hoidnud teda pigem kõrvalise isikuna. Aegade jooksul on väheste žestide ja nappide sõnade meister Chris Rea arendanud välja ainuomase käekirja - tema muusika on jäänud puutumatuks isikupäratu masstoodangu maailmast, tema virtuoosne kitarrimäng, kordumatu “suitsune” hääletämber ning palju mõtteainet pakkuvad laulusõnad mõjutavad inimesi sõltumata muutuvatest muusikatrendidest.\nLoominguline isiksus ja maalikunstnik, kirglik bluusi austaja ja motospordimaailma paadunud fänn, filmitegija ning klassikalise muusika helilooja - eklektiline ja isemõtleja on need kaks sõna, mis vaid hädavaevu suudavad iseloomustada meest, kelle albumeid on müüdud kümneid miljoneid eksemplare tänu sellele, et ta on jäänud alati iseendaks. “Ma ei ole kunagi olnud rokk- või popstaar ning minu terviseseisund on teinud võimalikuks liikuda iseenda loomingulisuse arendamise suunas, mida olengi alati tahtnud. Parim muutus minu muusikas on olnud keskendumine sellele, mis mind tõeliselt huvitab,” ütles Chris.\nOma debüütalbumi “Whatever Happened to Benny Santini?” 1978. aastal avaldanud Rea tuntumate hittide hulka kuulvad teiste seas sellised lood nagu “Fool (If You Think It's Over)”, “The Road to Hell”, “I Can Hear Your Heartbeat”, “Josephine”, “On the Beach”, “Driving Home for Christmas”, “Let's Dance”, “Auberge”, “Looking for the Summer”, “Julia”, “I Just Wanna Be with You”, “And You My Love”.\nSellel sügisel naaseb Chris Rea uue albumiga “Road Songs for Lovers”, mis on täis suurepäraseid rokiballaade - albumiga, mis toob esile tema rabava hääle ja pillimängumeisterlikkuse ning kõige tipuks, suurepärase laulusõnade kirjutamise oskuse. Just kõike seda, mille järgi Chris Read kõige paremini tuntakse. Kui “Road Songs For Lovers” peaks midagi tõestama, siis on see fakt, et kaunid ja liigutavad rock‘n’rolli armastuslood kuuluvad samuti Chris Rea kirgede panteoni, kus oma kindlat kohta omavad juba motosport, maalikunst ja bluus.\nMuusiku sõnul armastab ta tuuritada väga, sest see on tema arvates maailma parim töö. Just esinedes tajub Chris publiku emotsioone vahetult. Uue albumi ilmumise puhul siirdub ta Euroopa turneele, mille raames esineb 10. novembril ka Tallinnas, Nordea Kontserdimajas, esitades lugusid nii uuelt kauamängivalt kui ka juba 40 aastat kestva karjääri parimal viisil kirjeldavaid hittpalasid.\nChris Rea - Road Songs For Lovers Tour R 10.11.2017 19:00 Nordea Kontserdimaja, Tallinn 49.50\n▪ Kehtiv pilet peab olema igal külastajal, sh. igas vanuses lastel\nOsta pilet Sting - 57th and 9th Tour Välja müüdud R 29.9.2017 20:00\nSaku Suurhall, Eesti 49.00


Minu maailm: Armastus - füüsiline sõltuvus parasiitrakkudest?\nUitmõtteid maailmast minu sees ja ümber.\nArmastus - füüsiline sõltuvus parasiitrakkudest?\nKui märtsikuine ajakiri "Vertikaal" trükkis ära armastust ülistava Osho jutu, siis aprilli numbris leidub hoopiski omapärane teooria vene akadeemikult Lev Lobotomovilt, kelle väitel kiindumuse käigus tekivad organismis "parasiit" rakud, mille omanikuks on kiindumuse objekt.\nSee selgitavat armunute sõna otseses mõttes füüsilist sõltuvust teineteisest ja samuti suhte katkemisega kaasnevat "võõraste" rakkude väljasuremisest tingitud organismi mürgitust koos tagajärgedega: "loidus, apaatia, halb tuju, kuni depressiooni ja ebaadekvaatse käitumiseni välja".\nKes julgeb oma maailmapilti edasi šokeerida antud teooriaga, siis head lugemist: Armastuse parasitaarne teooria.\nPostitaja: kallek kell 23:49\nInimese aju on üritatud ammu uurida, see siiski keerulisem kui arvuti kõvaketas. Armuminegi toimub inimestel erinevalt ja mõjub ka erinevalt. Kes nimetab neid rakke parasiitrakkudeks, kes negatiivseteks rakkudeks- ilmselt ei suudeta seda teemat kunagi lõpuni selgeks seletada. Teadlastel üks seletus, psühholoogidel teine, inimene elab ikka oma elu. Aga huvitav oli!\n17. juuli 2006 17:37\n15. detsember 2009 04:39\nOSHO armastusest, üksindusest ja orgasmist


Taavi Veskimägi: Elering taotleb elektri võrgutasu neljaprotsendilist alandamist | NordenBladet.ee\nNordenBladet — “Tõenäoliselt kajastub ülekandeteenuse odavnemine mõne aja pärast ka iga tarbija elektriteenuste arvel ning tarbijatele tekkiv kokkuhoid ulatub mitme miljoni euroni aastas,” ütles Eleringi juhatuse esimees Taavi Veskimägi. Võrgutasude seekordse alandamise täpne ulatus selgub pärast uute tasude kinnitamist konkurentsiametis. Elering loodab tasud kehtestada selle aasta juulist.\nERR.ee küsis Elektrilevist, millist võitu on tarbijail oodata. Selgus, et Eleringi ülekandeteenuse kulud moodustavad Elektrilevi võrguteenuse hinnast ligikaudu kolmandiku. Seega oleks hinnalanguse mõju Elektrilevi keskmises võrgutariifis ligikaudu üks protsent. Elering selgitas, et võrgutasude alandamise üheks põhjuseks on kapitali kaalutud keskmise hinna (WACC) alandamine 4,46-protsendini. See on kolmandiku madalam eelmise tariifilanguse aegsest tasemest ja kärbib Eleringi ärikasumit ligikaudu 13 miljoni euro võrra 28 miljoni euroni.


Blogi - IThooldus.ee | IT-lahendused, arvutid, serverid, videovalve\nCisco seadmete Default Passwords\nPostitatud kategooriasse Uudised\nAlates 2013 aasta 1. märtsist muudab Eesti Interneti Sihtasutus domeeni .ee registreerimise reegleid nii, et domeeni on võimalik registreerida senisest pikemaks ajaks ning domeeni avamise ja pikendamise tasud muutuvad kliendile soodsamaks.\nKuidas printida kaustade nimekirja tekstifaili?\nAva Command Promt administraatori õigustega ja sisesta käsk:\ndir /a:d /s /on /b > c:\_filename.txt\nMida uut ja revolutsioonilist toob see versioon kaasa? Kuigi süvitsi on opsüsteemi lihvitud ja parendatud, pole selles eriti kosmilisi muutusi leida.\nKaks olulist punkti on siiski: esiteks, uus kasutajaliides Metro, mis peaks viitama kiirele liiklusvahendile, ning teiseks, unifitseeritud opsüsteem maailma levinuimate ARM-protsessorite jaoks (lisaks tavapärasele x86 arhitektuurile, mida kasutavad Inteli ja AMD protsessorid).\nEnim pälvibki tähelepanu uus Metro-nimeline kasutajaliides, mis on loodud puutetundlikke mobiilseid seadmeid silmas pidades. Ent puutetundlikud ekraanid on saabumas ka nn All-in-One (AIO) lauaarvutite maailma ning sõrmede või eripliiatsiga vanade Windowsi kasutajaliidestega\nmanipuleerimine pole nii mugav.\nMicrosoft Office Starter 2010 ja Office 2010 erinevused\nOffice Starter erineb Office'i täisversioonist selle poolest, et see sisaldab ainult kahte programmi (Word Starter ja Excel Starter) ja kasutajaliideses esitatakse reklaame. See ei sisalda tööülesannetes või koolitöödes tavaliselt kasutatavaid funktsioone.\nSSD või HDD kõvaketas?\nVanasti olid kõik laua- ja sülearvutid varustatud tavalise HDD kõvakettaga. Uuemate sülearvutite kirjelduses leiame HDD asemel SSD. Tehnoloogia areng on täiendanud HDD näitajaid ning toonud turule alternatiivina SSD kõvaketta. Mõlemal on oma plussid ja miinused ning vaatlemegi neid nüüd lähemalt:\nLihtsalt ja lühidalt öeldes on SSD hind ühe GB kohta vähemalt 2 korda kallim kui HDD puhul. Suuremahuliste kõvaketaste puhul on vahe tegelikult veelgi suurem – Odavaima 1 TB (1000 GB) HDD kõvaketta hind on ca 53€, SSD puhul on hind ca 349€.\nÜks suurimaid märksõnu SSD kõvaketta puhul ongi tema kiirus. Kui HDD suudab talletada ja lugeda faile kiirusega 50 – 120 MB sekundis (MB/s), siis SSD puhul on tegemist kerge jalutuskäiguga. Kõvakettale kirjutamise ja lugemise kiirused algavad 200 MB/s, keskmiseks näitajaks on 500 MB/s. Kõige kallima hinnaklassi SSD kõvakettad suudavad saavutada andmete lugemisel kiiruse kuni 3200 MB/s ning andmete kirjutamisel 1900 MB/s .\nKuidas seadistada Thunderbird e-posti lugemiseks (2)\nTHUNDERBIRD 24 versiooni seadistamine IThooldus.ee serverist e-posti lugemiseks.\nErinevate e-posti serverite POP, IMAP ja SMTP aadressid\nIncoming Incoming Mail Server (POP3) mail.ithooldus.ee pop3 port 110\nIncoming Incoming Mail Server (IMAP4) mail.ithooldus.ee imap port 143\nOutgoing mail.ithooldus.ee Authentication, port 35\nMAC arvuti hosts muutmine\nLike many Unix-based and Unix-like operating systems, it is possible to change the hosts file on your Mac to manually point a domain to a certain server.\nMicrosoft pakub 2. juunist 2012 kuni 31. jaanuarini 2013 Windows 7′ga arvuti ostajatele võimalust soetada Windows 8 soodushinnaga.\nUuele Windows 7 OEM operatsioonisüsteemiga ostetud arvutile on võimalik Windows 8 uuendus osta alates 14,99€ eest.\nKes saavad Windows 8 soodushinnaga osta?\nSoodushinnaga Windows 8 saavad kõik, kes ostavad uue arvuti koos Windows 7 Home Premiumi, Professional või Ultimate OEM operatsioonisüsteemi kehtiva autentsusserdi ja tootenumbriga ajavahemikus 2.06.2012 – 31.01. 2013.\nKas sinu arvutispetsialist on pädev?\nVPN SSTP ühendus liiga aeglane???\nKuidas ühendada MAC sülearvuti projektori või teise ekraaniga\nMis on IThooldus.ee nimeserverite ja E-posti serverite aadressid?\nMAC-arvuti kasutamise näpunäiteid...\nMis on intranet?\nKuidas seadistada MAC-arvutile printerit (inglise keeles)\nSEO ehk otsingumootorite optimeerimine on kodulehe positsiooni parandamine otsingumootorites\nMis on kodulehe otsirobot?\nMida teha arvutiviirustest hoidumiseks?\nMis on kodulehe sisuhaldussüsteem ehk administreerimisliides?\nMis on mobiilse interneti andmemaht?\nKuidas seadistada Thunderbird e-posti lugemiseks oma arvutisse\nMis on POP3?\nKuidas seadistada MS Outlook 2007 e-posti lugemiseks oma arvutisse\nVPN - ligipääs sisevõrgule ka kontorist väljaspool


eat more chikin! | Mallukas Mallukas % %\nJälle selline asi, mille kohta tundub imelik retsepti isegi kirja panna, sest kes meist siis ahjukana teha ei oskaks, onju? Aga mis seal ikka, ega küll küllale liiga tee. Ma olin eile üldse täiega kokkamise lainel, sest armas abikaasa tõi mulle G. Ramsey kokaraamatu, mis nüüd kenasti mu köögis aukohal on.\nHakkasin seda kohe lappama ja nii väga oleksin tahtnud lihapalle tomatikastmes teha, aga kuna ma olin juba Kardolt enne terve kana tellinud, pean ma ikkagi paar päeva ootama oma lihapalliteoga. Seega võtsin ette teise imelise koka, Jamie Oliveri, retsepti ja kukkusin kokkama.\nEnamik komponente on esimesel pildil näha. Hädavajalikud on siit kindlasti kana, maitsetaimed ja küüslauk. Köögiviljadest võib kasutada kõike, aga kuna mul on reaalselt kõik kappidesse kas ära surnud või lihtsalt otsa saanud, peame meie täna leppima vaid ahjukartuliga. Tegelikult sobiks sinna superhästi ka porgandid, suured paprikatükid, suvikõrvits, kaalikas. Mis iganes soovite või kodus on. Ahi pane eelsoojenema 240 kraadi peale.\nEsiteks võta oma kana külmikust välja, sest ta peab vähemalt pool tunnikest toatemperatuuril istuma. Ma ausalt ei tea, miks. Üritasin seda isegi googeldada, aga ma tean seda niigi, et ma olen päris kehva googeldaja, seega kui keegi teine selle info netiavarustest leiab, võite mullegi jagada. Igatahes nii oli öeldud ja nii mina tegin. Kuni kana oma õiget temperatuuri saavutas, koorisin ma kartulid ja sibulad, tegin küüslaugud küünteks (aga ei koorinud ära) maitsestasin kartulid suitsutatud soolaga (LINK) ja puistasin peale natukene rosmariini ja tüümiani.\nSeejärel võtsin ühe sidruni, viskasin ta 30 sekundiks mikrokasse ja tegin temasse noaga väiksed augud, et mahlad saaksid välja joosta. Selle sidruni panin koos maitsetaimedega (jälle rosmariin ja hea peotäis tüümiani) vaesele kanale lihtsalt persse. Ahjaa, sibulat jäi mul ka natuke üle, ka see lõpetas kanas. Ka kana hõõrusin hoolikalt nagu tai naine massaažisalongis korralikult musta pipra, ALAEA Fine soolaga (LINK) ja niristasin üle oliiviõliga. Enne kui oma ahjuvormi ahju lükkad, säti temperatuur 200 kraadi peale. Nüüd ei ole sul küll mitte essugi muud teha, kui lihtsalt tund ja 20 minutit oodata. Vahepeal võid tsekkida, et ega su juurviljad ei kärssa, kui jah, siis vala neile natukene vett peale.\nMu kana näeb välja, nagu talle oleks tõrva peale valatud, aga tegelikult ma tegin sinna peale sellise paksu punase veini kastme, mida sai kahjuks liiga vähe, nii et ma ta lihtsalt kanale peale valasin, et igaüks natukenegi saaks.\nAga aitab eilsest õhtusöögist, ma hakkan nüüd hommikusööki valmistama, kell juba niigi liiga palju!\nReply\tK 10. august 2015 at 08:19\nliha peab soojenema toatemperatuuril,\nsest külm liha ei küpse ühtlaselt\nReply\tMallukas 10. august 2015 at 11:40\nNo vot, nüüd tean mina ka :)\nReply\tmeow 8. august 2015 at 20:30\nNii lihtne asi nii isuäratavaks tehtud :) tänks! Polegi 100a\nReply\tEnts 8. august 2015 at 16:44\nKuidas seda raamatut kommenteerid? Kas hea lihtne\nvõi pigem keeruline??\nReply\tMallukas 8. august 2015 at 16:48\nLihtne ja selgitav ikka :)\nReply\tivsh 8. august 2015 at 16:37\nKana üldjuhul kõht ülespoole küpsetatakse – kas sul on mingi hea eesmärk, miks see kanake seal vastupidi lebab? Pärast võib\nrestida teistpidi, et mahlad tagasi rinnalihasse imbuksid.\nReply\tReelika 8. august 2015 at 19:47\nMinul tekkis küsimus hoopis selline, et miks\nselili? Polnud kunagi sellest kuulnud, et\nkanaga nii tehakse… Tahaks teada, et mis see\nReply\tivsh 9. august 2015 at 14:55\nNo… see on suht loogiline, kuivõrd selja pealt eriti midagi ei sööda, küll aga süüakse rinda, millega võiks ju kaasas käia krõbe\nnahk (mida kõhuli asendis on suhteliselt keeruline saavutada). Samuti on rind kõige jämedam koht, mis kõige mõnustamat ja\npikemat küpsemist tahab (ja kuuma ligipääsu). Ma ei oska muud midagi öelda, sest kanu küpsetatakse ja suitsutatakse alati\nikka selili, mitte kunagi kõhuli.\nReply\terk 8. august 2015 at 12:44\nSidrunikana minu lemmik, teeme ise ka\ntäna seda :)\nReply\tLoore 8. august 2015 at 11:42\nKas kartulid määrisid ka eelnevalt õliga\nkokku? Ja kui viitsid, äkki kirjutaksid ka selle\nhea punase veini kastme retsepti siia? :)\nReply\tMallukas 8. august 2015 at 12:04\nJaa, kartulitele ikka ka õli. Kaste on easy – vala oma ahjuvormist vedelik pannile ja noki välja need koore sees terved küüslaugud. Pressi nende pehme sisu pannile ja tee kahvliga katki, lisa ka natsa jahu. Siis vala peale suvaline hulk veini ja siis lase keema minna,sega pidevalt. Maitsesta soola ja pipraga :)\nReply\tAnn 9. august 2015 at 15:00\nMis veini kasutad kastmes tavaliselt? :)\nReply\tMallukas 9. august 2015 at 15:23\nseda mis kodus on :D\nReply\tKairit 8. august 2015 at 11:33\nAlati kui Sa mõne retsepti üles lükkad, loen\nseda jooksva süljega ning olen mõtetes juba\npoes komponente valimas aga siis jõuan kurja\nreaalsusesse tagasi. Nope ma ei tee süüa, kuna\nelan üksi ning alustan Tallinna söögikohtade\ngoogeldamist. Aga fakt on see, et Su toidud\npanevad alatasa süljenäärmed lausa pritsima\nKui ma üksi elaks, siis ma ei teeks vist NEVER süüa :D\nReply\tLJ 8. august 2015 at 10:50\nEnamasti peab kõiksugune liha olema pool tundi väljas sellepärast, et siis ta on soojem. Muidu külm liha saab šoki, kui kuuma ahju\nvõi pannile lükata. Nt oletame, et praed lambaliha. Kui see on külm, siis jääb ta kõvem ja ühtlasi tuleb palju vett välja. Kui ta on\nsoe, siis jäävad mahlad sisse ja liha tuleb mõnus ja pehme. Ma eeldan, et kanaga on siis sama lugu? :D\nReply\tk. 8. august 2015 at 10:18\nRamsAy siidki :)\nReply\tMallukas 8. august 2015 at 10:38


Novembri kolmas nädal. Rohemütsid | Looduskalender.ee\nPostitas Looduskalender - E, 18.11.2019 - 09.09\nValge-toonekurele paigaldatud tehispesa ( www.loodusemees.ee )\nEelmisel nädalal tegid mulle kõige rohkem nalja meie loodusesse ilmunud rohemütsikesed. Ei, need pole põhjamaalt saabunud päkapikud, mütski pole neil teravatipuline, vaid lai oksakübar. Kas olete vaadanud, mis sügisel meie toonekurepesadega juhtub?\nSeptembrikuus, kui valge-toonekured talveks ära Egiptimaale lendavad, siis jäävad suured oksakuhilad elektriposti otsas neid taga igatsema. Igatsusest hakkab sellel oksakübaral kasvama lillerahvas, peagi on hästiväetatud oksakuhilal roheline mitmekümne-sentimeetrine roheline harjas peas. Maast on raske uurida, mis taimedega on tegu, aga küllap seal maltsa ja lemm-maltsa ja ehk nõgestki kasvab. Igatahes peab see olema üks lämmastikku nautiv seltskond.\nKummalisel kombel ei tee sellele roherahvale kõrgel taeva all, liiga esimesed külmad ja ei sikuta pesakuhilaid alla ka tormituul. Kunagi 80ndatel nägin, kuidas ühele Buhhara medresele oli kerkinud poole sajandi vanune ja paari meetri kõrgune toonekure pesakuhil. Ilmselt meil nad nii kõrgeks kerkida ei saa, aga sellest hoolimata on toonekurgede ehituskunst kummardamist väärt.\nPeale kurgede lahkumist pole linnuelu selles pesakuhilas täiesti vaikinud. Seal elavad lõbusalt säutsuvad varblased. Tegelikult elasid need varblaseklutid seal ka juba suvel, aga toonekurgede elusagina ja teiste lindude sidistamise kõrval polnud neid nii kuulda, ega näha.\nVarblastel tundub Eestis tõesti hästi minevat, ehk sellepärast, et talvised linnutoitjad ei pane enam välja ainult pekki ja rasva, seemnetoit aitab varblasi ületalve elada. Varblastel on ka ülihea mälu, nad sätivad end talvituma veel enne söögimaja väljapanemist paikadesse, kus nad eelmisel aastal süüa said. Igal juhul sisustab just praegu tihasepesakasti mu akna all varblasepaar, tassides sinna kõrsi ja ... kilet.\nRohevindid toidumajas ( www.loodusemees.ee )\nSel nädalal lendasid ringi juba ka esimesed rohevindiparved ja tõenäoliselt saavad sellised nuhtlusparved enda toita need, kes väga vara linnutoidu välja panevad. Toitu läheb neile talvel ikka kümnete kilode kaupa.\nAga looduse võimsust võib praegu imetleda ka aias murul käies. Kuna on aina sadanud ja sadanud, siis on maapind vett üsna täis. See on ajanud vihmaussid mullast välja. Ja nii on mu aias lühike murukamar tihedalt täis vihaussi hunnikuid. Pisikesi mullakuhulaid, mis tegelikult kõik vihmaussi kõhust läbi käinud.\nUppumisohu ja tavatult sooja novembrialguse tõttu on liikumas nähtud ka viimaseid nastikuid. Sääskede ringilendamine pole midagi erilist.\nJõevesi, mis mitmel pool kevadisele tasemele tõusis, on hakanud taas langema, jättes jõeluhtadele mõnusa porikorra.\nAga ses porises looduses on ka ilu. Isegi roosid õitsevad veel aias. Kuid ilusamad on puude otsa jäänud marjad. Igal lodjapuu marjal on vihmahommikutel küljes suur vihmapärl ja nii helgib ja särab see puukene hetkel, kui päike otsustab korraks silma pilvede vahelt välja pista.\nMaaelanikud on hädas kärnas kährikutega, kes õunaaiad tühjaks nosinud ja nüüd tulevad kompostihunnikuid revideerima. Selline üleni palja taguotsaga kährik saadab aga kodukoerad piinavale kärnaravile.\nLinnurahvas tõmbab valgeid piire, enam ei ole see Läti ja Eesti vahel, vaid kusagil Läti piiri läheduses põllul on luikvalge piir sügise ja eeltalve vahel – laululuikede orast mugivad suud on seda tähistamas. Põhja pool kuuleme tegutsemas vaid leevikesi ja käbilinde ning talve tulekust sidistavaid tihaseid.\nIgal aastal tuuakse linnajõulupuud platsile aina varem ja varem.\nAga küllap olekski praegu hea aeg otsida metsast üles need kuusekesed, kes jõuluks teie tuppa tulla tahavad. Ja nad ära märkida. Suure lumega on neid raske leida.\nPraegu on ka hea aeg minna otsima oma kodukoha allikaid. Eriti hommikuse härma või vähese lumekirmega – allikapaik on soe, ka külmahommikul ei ole ta külmunud, selliste sulapaikade järgi leiate allika kergemini üles ja saate selle siis sügisesest leheprahist ja kukkunud okstest ära puhastada. Et puhast joogivett oleks ka siis, kui tormituul meid elektrita jätab.


Lauri Ausi 16. mälestusvõistlus – EJL\nLauri Ausi 16. mälestusvõistlus\nKell 09.00 Võistluskeskus avatakse Pirita kloostri esisel alal\nKell 11.00 Põhisõidu start\nDistants: 126 km\nOsalejad: Ainult EJL, UCI ja teiste riikide litsentsiga võistlejad\nStart: Pirita kloostri juurest\nAutasustamine: 15 min peale esimese finišeerimist, võitja eeldatav finiš – kell 13.55\nKell 14.15 Peresõidu start\nOsalejad: ajavõtu ja piiranguteta, jõukohane distants ka lastele alates 6. eluaastast\nKell 14.45 Tillusõidu start\nOsalejad: lastele vanuses kuni 6 eluaastat\nStart: Pirita sillalt\nAutasustamine: iga osaleja saab koheselt meene\nKell 15.00 Rahvasõidu start\nDistants: 54 km\nOsalejad: harrastajad ja noorspor\nAutasustamine: kell 16.45, võitja eeldatav finiš – kell 16.20\nKell 17.30 Võistluskeskus suletakse\n126 kmvõistlus 30 € (registreerimist kohapeal ei toimu)\nRahvasõit 54 km võistlus 20 € (kuni 11.07.2019 kell 23:59)\n25 €(kuni 18.07.2019 kell 23:59)\nPeresõit 6 km Tasuta(kuni 18.07.2019 kell 23.59)\n(EJL 1. kategooria)Lauri Ausi 16. mälestussõit\nTallinn, Pirita 21.07.2019\n1.1 Mälestada Lauri Aus`i ja tema suuri saavutusi tippspordis.\n1.2 Propageerida rattasõitu harrastajatele ja suurendada autojuhtide tähelepanu, et rattur kuulub igapäevasesse liiklusesse.\n1.3 Pakkuda tervele perele sportlikku ajaveetmist.\n1.4 Propageerida CFC Spordiklubi, millele pani aluse Lauri Aus.\n2.1 Lauri Ausi 16. mälestussõitu korraldab Spordiklubi CFC tuginedes UCI võistlusmäärustele ja Eesti Jalgratturite Liidu (edaspidi EJL) võistlusreglemendile ja käesolevale juhendile.\n3.1 Võistlus toimub pühapäeval 21. juulil 2019. a.\n3.2 Võistluskeskus ja start-finiš asuvad Pirita Kloostri kõrval, Merivälja tee 22, 11911 Tallinn (koordinaadid 59.467012, 24.833833)\n3.3 Rahvasõit (3. kategooria) toimub 21. juulil 2019 a. Start-finiš asuvad Pirita Kloostri kõrval, Merivälja tee 22, 11911 Tallinn (koordinaadid 59.467012, 24.833833)\n3.4 Võistlus toimub 6km Pirita-Kose-Kloostrimetsa ringil\n4. EELREGISTREERIMINE JA STARDIMAKSUD\n4.1 Eelregistreerimine 126 km võistlusele (EJL 1. kategooria) toimub CFC kodulehel: http://cfc.ee/lauri-ausi-gp/registreerumine/ või e-posti teel: rattakool@cfc.ee ning lõpeb 18. juulil kell 23:59. Välisriikide võistlejad/klubid saavad registreeruda edastades teate oma soovist koos võistlejate/esindaja informatsiooniga (võistleja ees- ja perekonnanimi, sünniaeg, litsentsi number, esindaja ees- ja perekonnanimi, litsentsi number, kontakttelefon, e-mail) korraldaja e-postile: rattakool@cfc.ee\n4.2 Eelregistreerimine 54 km, 6 km ja 0,2 km võistlusele toimub interneti aadressil: http://cfc.ee/lauri-ausi-gp/registreerumine/ 18. juuli kella 23.59-ni.\n126 km võistlus 30€ (registreerimist kohapeal ei toimu)\nRahvasõit 54km võistlus\n20€ (kuni 11.07.2019 kell 23:59)\n25€ (kuni 18.07.2019 kell 23:29)\nTasuta (kuni 18.07.2019 kell 23:59)\nTillusõit 0,2km Tasuta\n4.4 Stardimaksud tasuda ülekandega hiljemalt 19.07.2019. a. Spordiklubi CFC pangaarvele EE182200221019982309.\n4.5 Võistluse ära jäämisel vääramatu jõu tõttu kantakse stardimaksud Lauri Ausi Fondi ja neid ei tagastata.\n5. VÕISTLUSTE AJAKAVA\n09:00-10:20 Põhisõidu (126 km) litsentside kontroll ja numbrite väljastamine\n09:00-14:00 Peresõidu ja Tillusõidu registreerimine ja numbrite väljastamine\n09:00-14:30 54 km registreerimine ja numbrite väljastamine\n6.1 Võistluskeskus-sekretariaat asub stardi-finiši paigas Pirita Kloostri kõrval, Merivälja tee 22, 11911 Tallinn (59.467012, 24.833833) ja on avatud kella 09:00 kuni 17:30.\n6.2 Esindajate koosolek toimub võistluskeskuses.\n7.1 126 km distantsil lubatakse osaleda EJL-i ja teiste riikide jalgratturite liidu kehtivat litsentsi omavatel jalgratturitel.\n7.2 Võistlusklassid 126 km võistlusel on: M/N-Eliit, MU, MJ, MSport&MSEN1-4.\n7.3 Rahvasõidu 54 km võistlus on avatud kõigile soovijatele. Rattaklass on vaba. Starti lubatakse üldtehnilistele nõuetele vastava jalgrattaga (eraldistardi juhtraua, ketasjooksude ja eraldistardi kiivri kasutamine on keelatud). Distantsil selgitatakse koht ja fikseeritakse aeg.\n7.4 Peresõit on avatud kõigile soovijatele. Rattaklass vaba. Distantsil kohta ei fikseerita. Korrektse numbripaigutuse korral fikseeritakse lõpetaja aeg.\n7.5 Tillusõit on avatud kõigile soovijatele. Rattaklass vaba. Distantsil aega ja kohta ei fikseerita.\n8.1 Tehnilist abi on lubatud saateautodest osutada eelnevalt registreerunud ja kehtivat võistleja, treeneri, mehaaniku või manageri litsentsi omavatel võistkonna esindajatel. Informatsioon võistkonna esindaja kohta tuleb esitada e-maili teel võistluse korraldaja e-posti aadressile (rattakool@cfc.ee) hiljemalt 18.07.2019 kell 23:59. Võistlus toimub ringil, lubatakse 1 eelregistreeritud tehnilise abi auto võistkonna kohta.\n8.2 Tehnilise abi autot võib võistlusrajal võistluse toimumise ajal juhtida ainult kehtivat autojuhi, võistleja, treeneri, mehaaniku või manageri litsentsi ja sõiduki juhiluba omav võistkonna esindaja, kes on eelnevalt registreeritud vastavalt käesoleva juhendi punktile 8.1.\n8.3 Tehnilise abi osutamiseks kasutatav sõiduk peab olema varustatud võistluse raadiosidega ühilduva raadiosaatjaga.\n8.4 Võistluse informatsiooni (Radio Tour) edastatakse raadiosaatjatel EJL sagedusel. Ettetellimisel (koos võistluse esindaja registreerumisega vastavalt punktile 8.1) on võimalus raadiosaatjat korraldajalt rentida.\n8.5 Tehnilise abi autode järjekord loositakse esindajate koosolekul.\n8.6 Võistkonna esindaja kohustused:\nVõistlejate informeerimine võistluste juhendist, ajakavast ja muu ametliku teabe edastamine.\n9.1 126 km võistlusel autasustatakse rahaliste auhindadega:\nN I koht\nM Sport&SEN 1-4 I koht\n9.2 54 km võistlusel autasustatakse üldarvestuse kolme parimat meest ja kolme paremat naist ning auhinnad on esemelised. Lisaks loositakse 54 km võistlusel osalejate vahel välja 3 eriauhinda.\n9.3 Autasustamine toimub vastavalt juhendis p. 5 toodud võistluste ajakavale.\n9.4 Autasustamisest on kohustatud osa võtma kõik autasustatavad.\n11.1 Osavõtjatel on kõigil sõitudel kiivri kandmine kohustuslik.\n11.2 Võistlusrada on osaliselt ainult pärisuunas tavaliiklusele avatud. Võidusõit toimub osalejate omal vastutusel.\n11.3 Karistused kohaldatakse vastavalt UCI määrustele.\n12.1 Registreerumisel kinnitab iga osavõtja et on tutvunud käesoleva võistlusjuhendiga ning nõustub seal toodud tingimustega;\n12.2 Iga osavõtja vastutab ise oma tervisliku seisundi ja sportliku ettevalmistuse eest ning osaleb võistlusel täielikult omal riisikol;\n12.3 Iga osavõtja vastutab enda ohutuse ja endast oleneva ohutuse eest kaasvõistlejate suhtes.\n12.4 Kõik all 18-aastased osavõtjad on rajal lapsevanema või hooldaja vastutusel.\n12.5 Startida tohib ainult oma stardinumbriga ja oma nime all.\n12.6 Tulemuse saamiseks peab võistleja läbima võistlusraja kuni finiš suletakse.\n12.7 Liikluseeskirja, liiklusreguleerijate, liiklusmärkide, viitade ja kõigi korraldajapoolsete juhiste täitmine on kohustuslik.\n12.8 MJ/NJ ja nooremate vanuseklasside ratturid on kohustatud kasutama vaid neile lubatud ülekandeid.\nVõistluste peakohtunik: Andres Jõessar\n+372 5224 925\n+372 5380 2531


💄 Nooremad inimesed ei saa lugeda kortsutatud emotsioone - 2019\nTavaliselt on asjad, mis meid noorema põlvkonna jaoks häirivad, nende teadmiste puudumine klassikalistest telesaateid ja filmi ning asjaolu, et nad ei tea, kui hea on neil tänapäeval. Kuid see uus uuring näitab meile, et tööl on veelgi suurem probleem.\nThe Eksperimentaalse sotsiaalse psühholoogia ajakiri näitas hiljuti, et noorematel inimestel on keerulisemate näokirvade kindlaksmääramine raskem. Selle põhjuseks on asjaolu, et noored täiskasvanud tõlgendavad vananemise märke nagu kortsud kui tegelikud väljendid, mistõttu neid valesti tõlgendatakse.\nUuringu käigus näitasid teadlased 65 üliõpilast, et mustad ja valged kujutised noored ja vanemad, kellel on erinevad emotsioonid, neutraalsed, õnnelikud, kurvad või vihased. Seejärel paluti neil hinnata emotsioone ühe kuni seitsme skaalal või "mitte üldse intensiivselt", et "väga intensiivne".\nNad leidsid, et õpilased hindasid eakate näoilmeid erinevalt kui noorematel inimestel. Neutraalne nägu hinnati kui intensiivsem, kui pilt oli eakatel inimesel.\nKuid enne, kui teete kortsude tasandamise süstimisvahendeid, tean, et nad ei pruugi probleemi lahendada. Seda seetõttu, et neurotoksiinid nagu Botox ja Dysport võivad samuti piirata näoilmeid. Sellepärast on tähtis, et parima tulemuse saamiseks oleks alati näha pardal sertifitseeritud arst.


Eesti Jalgratturite Liidu peasekretär Urmas Karlson pälvis EOK kõrgeima teenetemärgi – EJL\nEesti Jalgratturite Liidu peasekretär Urmas Karlson pälvis EOK kõrgeima teenetemärgi\nJune 2, 20225min22\nTäna pälvisid EOK kõrgeima tunnustuse, Eesti Olümpiakomitee teenetemärgi kaheksa sporditegelast, nende panuse eest Eesti olümpia- ja spordiliikumise arendamisel. Meil on hea meel teavitada, et üks neist teenekatest tunnustuse saajatest on Urmas Karlson – tema pühendumise eest jalgrattaspordi edendamisse.\nAnu Säärits – TV 10 Olümpiastarti eestvedaja üle 27 aasta, ERR-i sporditoimetaja\nEOK president Urmas Sõõrumaa: “2006. aastast välja antava EOK teenetemärgi näol on tegemist EOK kõrgeima tunnustusega, mis omistatakse panuse eest Eesti olümpia- ja spordiliikumise arendamisesse. Tänased laureaadid on kõik inimesed, kelle tegevus spordivaldkonnas on olnud meile kõigile eeskujuks.”\n“Teenetemärgi nimel ma tegutsenud ei ole, aga hinge teeb selline tunnustus ikka soojaks,” ütles jalgrattaliidu pikaaegne peasekretär Urmas Karlson. “Omalt poolt tahaks tänada just spordirahvast, sest tänu neile olen ma seda tööd nii pikka aega teinud. See võrgustik, mille keskmes on EOK, on suutnud siduda inimesi.”\n“EOK teenetemärgi saamine on tunnustus kogu motospordile. See näitab, et ka mitteolümpiaalasid märgatakse,” rõõmustas tänavu karjääri lõpetav Tanel Leok.\nFotol paremalt: Urmas Karlson, Urmas Sõõrumaa. Autor: Karli Saul/EOK\nFotol vasakult: Urmas Karlson, Ants Eek, Helju Sutt, Urmas Sõõrumaa, Kalju Kertsmik, Tanel Leok. Autor: Karli Saul/EOK\npreviousFilter Temposarja paarissõiduetapil Ääsmäel võidutsesid Ragilo ja Taaramäe\nnextNorman Vahtra alustas velotuuri Prantsusmaal kohaga viiendas kümnes


Arutelu:Kaitseväe peastaap – Vikipeedia\nMa kahtlen selles, et teda nimetati 1920. aastani Eesti Diviisi Staabiks, kuna juba Vabadussõja ajal oli Eestil kolm diviisi. --Numbriga kärumees 5. juuli 2011, kell 14:04 (EEST)\nVapp on siin artiklis ülearune, kuna seda ei kasuta ainult Kaitseväe Peastaap. --Numbriga kärumees 26. september 2011, kell 15:34 (EEST)\nminu meelest ei ole ylearune. see vapp on peastaabis teenistuses olevate kaitseväelaste paremal käisel, selle eraldusmärgi järgi tunneb neid ära. (sõjaväediplomaatidel on sama eraldusmärk.) sama koha peal kannavad muud kaadrikaitseväelased oma üksuse embleemi (nt pataljoni, kooli, logistikakeskuse, Kaitseliidu embleem).\nloodan, et keegi ei ole vastu, kui ma vapi tagasi panen ja lisan pildiallkirja selgituse, miks ta siin on. Ohpuu 26. september 2011, kell 15:50 (EEST)\nVeel ilusam oleks pilt sõjaväelase paremast käisest. --Numbriga kärumees 26. september 2011, kell 16:01 (EEST)\nnõus, ma hakkasin ka sellist pilti igatsema. selleks aga tuleks varitsus yles panna. kaitseväe juhatajat näeb näiteks paraadidel. Ohpuu 26. september 2011, kell 16:29 (EEST)\nLisasin hoone pildi. Tegelikult vääriks hoone pikemat käsitlust; selle arhitektiga oli mingi põnev lugu, aga ma enam ei mäleta, mis või kes. --Oop 24. oktoober 2011, kell 15:13 (EEST)\nSee on ühe minu lemmikarhitekti Aleksandr Vladovski projekteeritud hoone, aga põnevast loost ei tea midagi. Kui keegi teada saab, tahaks ka kuulda / lugeda. -- Toomas 24. oktoober 2011, kell 15:15 (EEST)\nKusjuures maja foto on ilmunud ymbrikul staabi 15. aastapäeva puhul: http://www.post.ee/?id=1702&prod_id=3097 Majast võiks tõepoolest eraldi kirjutada. --Oop 24. oktoober 2011, kell 23:45 (EEST)\nArtiklis pole mainitud, kus täpselt see hoone asub. Samuti, kus Peastaap varem on asunud. Andres 25. oktoober 2011, kell 02:26 (EEST)\nSee on asutuse nimi ja tuleks kirjutada läbiva suurtähega. Ursus scribens (arutelu) 6. september 2018, kell 12:49 (EEST)\nAsutuste nimesid ja muid ametlikke nimesid võib kirjutada ametlikes dokumentides läbiva esisuurtähega, aga ei pruugi. Kui ametlikus kasutuses on suurte tähtedega, siis tavakasutuses võib kirjeldavaid nimesid või neis sisalduvaid liigisõnasid sellegipoolest väikese tähega kirjutada. Antud juhul on ka peastaabi kehtivas põhimääruses "peastaap" väikese tähega, nii et suur täht ei ole põhjendatud. Pikne 6. september 2018, kell 17:31 (EEST)\nPärit leheküljelt "https://et.wikipedia.org/w/index.php?title=Arutelu:Kaitseväe_peastaap&oldid=5123807"\nSelle lehekülje viimane muutmine: 12:52, 21. oktoober 2018.


Voodipesukomplekt Blossom - Glestina OÜ\nHome MAGAMISTUBA Voodipesu 160x200 kaheinimesekomplekt Voodipesukomplekt Blossom\n50,00 € Sisaldab käibemaksu.\nKaks tekikotti 160×200 cm\nVoodilina 200×230 cm\nCategories: MAGAMISTUBA, Voodipesu 160x200 kaheinimesekomplekt.\nTags: 160x200, hall, kaheinimesekomplekt, kaks tekikotti, komplekt, lilled, lilleline, lukk-kinnitusega, puuvillane, puuvillasatiin, satiin, voodipesu.\nVoodipesukomplekt on tehtud 100% puuvillasatiinist. Puuvillasatiinist voodipesu on kerge triikida. Pesemisel värvid ei tuhmu.\nPadjapüürid ja tekikotid on lukk-kinnitusega.\nSatiin on kude, mis annab kangale sileduse ja hoiab seda kortsumast. Satiinkude jätab kangale hästi kerge läike, andes tootele elegantsema mulje. Satiinkoega kangas valmistatakse peamiselt siidist, nailonist või polüestrist. Puuvillasest niidist valmistatud satiinkoega kangast nimetatakse puuvillasatiiniks ehk satääniks.\nPuuvillasatiin on pikast kammitud puuvillakiust valmistatud kangas, mille pind omandab töötlemise käigus kerge läike. Kvaliteetne puuvillsatiinist voodipesu pakub ülimat mugavust ning siidist pehmust. Pehmus annab mugavustunde isegi neile kellel on ülitundlik nahk, on soe külmal perioodil ja jahutav palavas.\nEnne kasutamist tuleks voodipesu läbi pesta. Mida erksamad on uue toote värvid, seda kauem peske muust pesust eraldi. Pöörake tekikotid ja padjapüürid pahempidi ning peske temperatuuril 40°C. See võimaldab säilitada erksaid värve. Masinpesul kasutada kangaste režiimi. Triikida keskmisel kuumusel.\n38,00 € 25,00 € Sisaldab käibemaksu. Lisa ostukorvi\n30,00 € Sisaldab käibemaksu. Lisa ostukorvi\n30,00 € 25,00 € Sisaldab käibemaksu. Lisa ostukorvi\nVoodipesu 160x200 kaheinimesekomplekt


Viimati uuendatud 20. novembril 2019\nKäesolev privaatsus- ja küpsiste kasutamise poliitika käsitleb Sony Music Entertainment Finland Oy andmekaitset puudutavaid tavasid. Sony Music Entertainment Finland Oy on Soomes registrinumbriga 0776124-0 registreeritud äriühing, mis asub aadressil Tallberginkatu 2 A, 00180 HELSINGI, Soome. Käesolevas tekstis tähendavad sõnad „Sony Music“, „Sony Music Entertainment“, „meie“, „meid“ jne, äriühingut Sony Music Entertainment Finland Oy.\nOleme võtnud oma kohustuseks kaitsta ja austada teie privaatsust ning alljärgnevas tekstis on sätestatud põhimõtted, mille alusel me töötleme teilt kogutud või teie poolt meile edastatud isikuandmeid. Palun lugege järgnev tekst hoolikalt läbi, et mõistaksite, meie seisukohti ja tavasid ning seda, kuidas me isikuandmeid kasutame.\nMe töötleme isikuandmeid selleks, et saaksite kasutada veebisaidi sisu elemente, töödelda teie registreerimise protsessi ja edastada oma muusika ja muu pakutavaga seoses teie poolt soovitud sisu.\nMeie põhisaidi ning artisti saidi interaktiivsed elemendid on ühenduses sotsiaalmeedia saitidega nagu Facebook ja Twitter. Kui te neid elemente kasutate, siis saadavad need saidid meile teie isikuandmeid.\nValdav osa meie sisust ei ole mõeldud lastele. Me ei kogu teadlikult isikuandmeid alla 13-aastaste laste kohta ja võime küsida teilt teie vanust, enne kui lubame teil registreeruda uudiskirjale või kasutada meie sisu.\nKui annate meile selleks loa, siis saadame teile Soni Musicu ja meie artistide kohta uudiseid ja turundusmaterjale. Teil on õigus igal ajal oma otsust muuta ja paluda, et me ei töötleks teie isikuandmeid otseturunduseks, sh otseturundusega seotud profileerimiseks. Käesolev poliitika selgitab ka seda, millal me töötleme isikuandmeid oma õigustatud huvides. Teil on õigus paluda meil nende andmete töötlemise lõpetamist.\nMe avalikustame teie isikuandmed, kui te meie saitide või rakenduste kaudu sisu postitate. Me avalikustame isikuandmeid, kui te annate nõusoleku, et võime jagada andmeid oma äripartnerite või teiste Sony kontserni äriühingutega. Lisaks jagame andmeid artistidega, kui annate nõusoleku turunduseks, ning kolmandate isikutega, kellele oleme teinud ülesandeks töödelda andmeid meie nimel, jagame andmeid ka siis, kui andmete jagamine on nõutav seaduse alusel ning teatud muudel asjaoludel.\nMe võime edastada teatud isikuandmeid Ameerika Ühendriikidesse ja teistesse väljaspool Euroopa Majanduspiirkonda asuvatesse riikidesse.\nKasutame küpsiseid ja muid jälgimistehnoloogiaid oma sisu isikustamiseks ja reklaamide edastamiseks, aga ka selleks, et meie sisu toimiks paremini.\nERIMÄRGE SEOSES ALLA 13-AASTASTE LASTEGA\nMEIE SAIDIL REGISTREERUMISEKS PEATE OLEMA 13-AASTANE VÕI VANEM. KUI OLETE NOOREM KUI 13-AASTANE, SIIS PALUME MITTE REGISTREERUDA.\nEhkki me ei luba teadlikult alla 13-aastastel lastel meie saidil registreeruda, peaksid lapsevanemad jälgima oma laste tegevust veebis ja ning kasutama veebiteenuste ja tarkvaratootjate poolt pakutavaid vanemliku kontrolli vahendeid, mis võimaldavad luua lapsesõbraliku veebikeskkonna. Nende vahenditega saab takistada lastel oma nime, aadressi ja muude isikuandmete avalikustamist veebis ilma vanemate loata.\nMe võime koguda ja töödelda teid puudutavaid isikuandmeid, kui esitate need andmed täites meie saidil mõne vormi või meiega ühendust võtate. Muu hulgas hõlmab see andmeid, mille te esitate meie saidi kasutajaks registreerimise (või liikmeks hakkamise) käigus, kui tellite meilt teenuseid (nt uudiskirju), ostate allalaaditavat sisu, postitate materjale või soovite muid teenuseid.\nLisaks kasutame oma veebisaidil tehnoloogiat info kogumiseks, mis aitab meil pakkuda teile paremaid veebielamusi, oma publikut mõõta ja pakkuda teile teie eelistustele vastavaid reklaame. Me nimetame selliseid tehnoloogiaid käesolevas dokumendis läbivalt „küpsisteks“, kuid see mõiste hõlmab ka teisi sarnaseid tehnoloogiaid nagu veebimajakad, logifailid, pikselmärgid, GIF-id (kirjeldatud ka allpool). Kasutame meile vajaliku info kogumseks nii oma kui ka kolmandate isikute küpsiseid. Lisateavet leiate allpool punktis „küpsised ja muud jälgimistehnoloogiad“.\nMõnikord saame teid puudutavat informatsiooni kolmandatelt isikutelt. Näiteks, kui klõpsate mõnel meie saidil või rakenduses mõne elemendi juures nupule „meeldib“ või „jaga“, siis jagab kolmas isik meiega teie andmeid. Kui osalete mõnel muul saidil või rakenduses, nt Facebooki rakenduses, seal pakutavas tegevuses, võite anda meile õiguse juurdepääsuks Facebooki või muude saitide ja rakenduste valduses olevatele isikuandmetele.\nKui me osutame veebiteenuseid lapsele, milleks meil on tarvis lapsevanema luba, võime paluda lapsevanema meiliaadressi, et temalt nõusolekut küsida.\nMe kasutame isikuandmeid, mida oleme kogunud sisu kaudu:\n(1) Lepingu täitmiseks või lepinguga seotud toimingute tegemiseks:\na. Mõne meie veebisaidi või rakenduse registreeringu töötlemiseks või selleks, et saaksite osaleda mõnes meie korraldatud konkursis.\nb. Et saata teile teavet meie tingimuste või poliitikate muudatuste kohta.\n(2) Kui see on vajalik meie või kolmandate isikute ülekaalukate õigustatud huvide tagamiseks tingimusel. Sellisteks huvideks on:\na. Meie saitide ja rakenduste turvalisuse tagamine omavolilise või pahatahtliku tegevuse takistamise teel.\nb. Meie kasutustingimuste ja teiste poliitikate järgimise tagamine ning teiste organisatsioonide (nt autoriõiguste omanike) abistamine nende õiguste tagamisel.\n(3) Kui annate meile oma nõusoleku:\na. Kui te paluta meil saata teile turunduslikku teavet mõne meediumi kaudu, kus me küsime teilt nõusolekut (nt e-postiga saadetud turundusteated).\nb. Kui te lubate meil jagada oma andmeid kolmandate isikutega, nt artistidega, et nemad saaksid teile turundusteateid või muud kohandatud infot saata.\nc. Kui te annate meile loa küpsiste salvestamiseks ja muude sarnaste tehnoloogiate kasutamiseks.\nd. Muudel juhtudel, kui palume teilt nõusolekut eesmärgil, mida teile konkreetsel juhul selgitame.\n(4) Seadusega nõutud eesmärkidel:\na. Vastates uurimist teostava ametivõimude või õiguskaitseasutuste nõudele.\nKUIDAS ME TEIE ANDMEID JAGAME\nVastavalt käesoleva poliitika tingimustele on meil õigus jagada teie isikuandmeid järgmiste isikutega:\n(a) Oma kontserni äriühingud\nMe võime jagada teie isikuandmeid ülal loetletud eesmärkidel oma sidusettevõtjate või oma kontserni kuuluvate äriühingutega üle maailma. Kui te annate selleks registreerimise käigus nõusoleku, võime jagada teie isikuandmeid otseturunduse eesmärgil teiste Sony sidusettevõtjatega.\nKui olete andnud nõusoleku otseturunduseks, võime jagada teie isikuandmeid ka nende artistidega (ning nende ärihuve esindavate firmadega), kelle vastu olete huvi tundnud, ning kes võivad kasutada teie isikuandmeid selleks, et saaksid teile enda kohta värskeimat informatsiooni saata.\n(c) Muud kolmandad isikud\nMe võime edastada või loovutada isikuandmeid kolmandatele isikutele seoses firma Sony Music või mõne selle osa müügi, ühinemise, konsolideerimise, kontrolli vahetumise, vara olulise osa võõrandamise, ümberkujundamise või likvideerimisega.\nMe võime jagada oma äranägemisel kolmandate isikutega teatud statistilisi koondandmeid meie sisu puudutavate ostude ja kasutamise kohta, mis võivad hõlmata demograafilisi andmeid nagu kasutajagruppide vanuseline kooseis ja/või geograafiline asukoht. Sellistest statistilistest andmetest ei ole võimalik tuvastada isikuandmeid (nt nimesid või e-posti aadresse).\n(d) Spetsiifilistel juhtudel\nMe võime avaldada isikuandmeid spetsiifilistel juhtudel, kui meil on põhjust uskuda, et nende andmete avalikustamine on vajalik sellise isiku tuvastamiseks, temaga ühenduse võtmiseks või tema vastu hagi esitamiseks, kes võib kahjustada või takistada (tahtlikult või tahtmatult) eespool punktides (a) ja (b) kirjeldatud isikute õigusi või vara. Kooskõlas kohaldatavate õigusaktidega võime jagada isikuandmeid võidakse ametivõimude ja/või õiguskaitseasutustega, kui see on vajalik ülal kirjeldatud eesmärkidel, kui seadus meid selleks kohustab või kui see on vajalik meie õigustatud huvide kaitsmiseks.\nKui te registreerite end osalejaks mõnes kampaaniaga, nt konkursis, auhinnaloosis või võistluses, mida korraldab kolmas isik, siis avalikustatakse teie isikuandmed korraldajale kampaania haldamiseks. See võib tähendada ka seda, et teie isikuandmed kajastuvad võitjate nimekirjas.\nMe jagame andmeid kolmandate isikutega, kes teostavad meie eest teatud funktsioone, nt kes hostivad või opereerivad meie saite ja rakendusi, saadavad meile ja teostavad andmeanalüüse.\nTeie kohta kogutavaid andmeid võidakse edastada ja säilitada sihtkohas, mis asub Ameerika Ühendriikides või mõnes muus Euroopa Majanduspiirkonnast (EMP) väljaspool olevas riigis. Näiteks kui mõni meie või mõne teise meie EMP-s asuva teenusepakkuja serverid paiknevad aeg-ajalt väljaspool Euroopa Majanduspiirkonda; kui mõni meie teenusepakkujatest või tarnijatest asub ise riigis, mis ei kuulu Euroopa Majanduspiirkonda; või kui me teie andmeid jagame (vt „Kuidas me teie andmeid jagame“ eespool).\nKui informatsiooni edastatakse väljapoole Euroopa Majanduspiirkonda ja kui tegemist on huvigrupi või müüjaga riigist, mille osas Euroopa Komisjon ei ole võtnud vastu kaitse piisavuse otsust, tagatakse andmete piisav kaitse Euroopa Komisjoni poolt heakskiidetud tüüplepingu tingimustega ning andmekaitseraamistiku Privacy Shield sertifikaadiga või müüja vastutava töötleja siduvate korporatiivsete reeglitega.\nKüpsis on tekstifail, mis sisaldab väikest andmehulka ja mis veebisaidi külastamise käigus teie arvutisse laaditakse. Seejärel saadetakse küpsised iga järgneva külastuse käigus tagasi algsele saidile või teisele saidile, mis küpsise ära tunneb. Küpsised on kasulikud, kuna nad võimaldavad veebisaidil kasutaja seadet ära tunda.\nKüpsised aitavad meil oma saiti paremaks muuta ja pakkuda paremat ja isikupärasemat teenust, nt säilitades infot teie eelistuste kohta ja võimaldades teid ära tunda, kui te uuesti meie saiti külastate. Teil on õigus küpsistest keelduda, kui aktiveerite oma internetibrauseris vastavad sätted. Samas juhime tähelepanu, et sellise valiku korral ei pruugi meie saidi teatud osad korralikult toimida.\nInformatsiooniks, mida kogume, võib olla teie IP-aadress, brauseri versioon, külastuste arv, milliseid lehekülgi te vaatasite ja teie vaatamiseelistused.\nMe kasutame oma veebisaidil järgmist liiki küpsiseid:\nKategooria 1: Vältimatult vajalikud küpsised\nNeed küpsised on vältimatud selleks, et saaksite meie veebisaidil liikuda ja selle elemente kasutada, nt ligipääsuks saidi turvalistele aladele. Ilma nende küpsisteta ei ole võimalik pakkuda teile soovitud teenust, nt vaadata ostukorvi sisu. Me ei kasuta neid küpsiseid teie kohta sellise info kogumiseks, mida on võimalik kasutada profileerimiseks, reklaamiks või selleks, et pidada meeles, mida te internetis külastanud olete.\nKategooria 2: Analüütilised küpsised\nNeed küpsised koguvad infot selle kohta, kuidas külastajad meie veebisaiti kasutavad. Näiteks, milliseid lehekülgi külastatakse kõige sagedamini ja kas te saate nendelt lehekülgedelt veateateid. Need küpsised ei kogu andmeid, mis võimaldaksid teid kui külastajat ära tunda. Kogu info, mida need küpsised koguvad, koondatakse ja on seega anonüümne. Neid küpsiseid kasutatakse ainult selleks, et veebisaidi toimimist paremaks muuta.\nKategooria 3: Eelistuste küpsised\nNeed küpsised jätavad meelde teie tehtud valikud, nt millisest riigist te meie veebisaiti külastate, mis keelt teie regioonis räägitakse. Seda infot saab kasutada hiljem selleks, et pakkuda teile teie valikutega kõige paremini sobivaid elamusi ja muuta teie külastused isikupärasemaks ja meeldivamaks. Nende küpsiste kogutavad andmed saab muuta anonüümseks ja nende abil pole võimalik jälgida seda, millised on teie veebilehitsemise tavad teistel saitidel.\nKategooria 4: Sihtküpsised või reklaamiküpsised\nNeed küpsised koguvad infot teie veebilehitsemise tavade kohta, et pakkuda teile ja teie huvidele vastavat asjakohasemat reklaami. Lisaks piiratakse nende küpsiste abil teile konkreetsete reklaamide näitamiskordade arvu ning mõõdetakse reklaamikampaania tõhusust. Neid küpsiseid salvestavad tavaliselt kolmandatest isikutest reklaamivõrgustikud, tehes seda veebisaidi operaatori loal. Need küpsised peavad meeles, milliseid saite külastate, ning seda infot jagatakse teiste isikutega, nt reklaamiandjatega. Sageli on sihtküpsised või reklaamiküpsised lingitud teise organisatsiooni poolt pakutava funktsionaalsusega.\nKategooria 5: Sotsiaalmeedia küpsised\nNeed küpsised võimaldavad teil jagada seda, mida olete teinud sotsiaalmeedia saitidel, nagu Pinterest, Facebook ja Twitter. Neid küpsiseid meie ei kontrolli. Seda infot saab ühendada sihtturunduse või reklaamitegevusega. Kui soovite teada, kuidas need küpsised toimivad, siis tuleks teil lugeda vastava sotsiaalmeedia kanali privaatsuspoliitikat.\nMõned meie veebilehed võivad sisaldada elektroonilisi kujutisi, mida tuntakse mh veebimajakatena, nende abil saame teada, kui palju kasutajaid on meie veebilehti külastanud. Veebimajakad koguvad üksnes piiratud informatsiooni, sh küpsise number, lehekülje vaatamise kellaaeg ja kuupäev ning lehekülje kirjeldust, millel veebimajakas on. Samuti võib meie lehtedel olla veebimajakaid, mille on sinna salvestanud kolmandast isikust reklaamiandja. Need majakad ei sisalda isiklikult identifitseeritavaid andmeid ning neid kasutatakse üksnes konkreetse kampaania tõhususe väljaselgitamiseks.\nEt salvestada teie seadmesse küpsiseid on meil vaja teie nõusolekut. Kui te ei soovi üldse küpsiseid saada, siis tuleb teil seadistada oma brauseri selliselt, et see teavitaks teid küpsiste saatmisest, samuti on teil võimalik küpsistest täielikult keelduda.\nTe võite ka küpsiste kasutamiseks antud nõusoleku tagasi võtta. Kui te soovite piirata küpsiste saatmist brauseri poolt teie arvutisse või küpsiste kasutamise blokeerida, siis saab teha seda brauseri sätete kaudu; brauseri Help funktsioon peaks andma selleks vajalikku teavet. Samuti võite kasutada brauseri sätteid juba varem salvestatud küpsiste kustutamiseks.\nLisaks võite külastada veebisaiti www.aboutcookies.org, millelt leiate üksikasjalikku teavet selle kohta, kuidas seda mitmetel enim kasutatavate brauserite puhul teha saab. Samas aga juhime tähelepanu, et kui te valite need sätted, siis ei pruugi teil olla juurdepääsu meie saidi teatud osadele, samuti ei pruugi teatud sisu või funktsionaalsus enam teile kättesaadav olla.\nKui soovite kas loobuda käitumispõhise reklaamiga seotud kolmandate isikute küpsistest, siis palume külastada saiti www.youronlinechoices.eu. Loobumine ei tähenda aga, et teile reklaame enam üldse ei edastata. Pigem tähendab see, et firma või firmad, kelle küpsistest te olete loobunud, ei edasta enam teie veebieelistustele ja kasutusmustritele kohandatud reklaami.\nAlati, kui me küsime teilt nõusolekut, on teil võimalik see nõusolek tagasi võtta. Teil on täielik õigus loobuda igal ajal otseturundusest või profileerimisest, mida me otseturunduseks kasutame. Selleks tuleb teil järgida elektroonilises sõnumis sisalduvaid juhiseid või saata meile meil aadressile [email protected].\nTeil on õigus nõuda meilt oma isikuandmete ärakirja; oma isikuandmeid parandada, kustutada või piirata (katkestada aktiivne) isikuandmete töötlemist; ning saada meile edastanud lepingu sõlmimiseks või nõusoleku alusel edastatud isikuandmete ärakirja struktureeritud ja masinloetavas formaadis.\nLisaks võite teatud asjaoludel (ennekõike juhul, kui me ei pea töötlema isikuandmeid lepinguliste või õiguslike nõuete täitmiseks või kui me kasutame andmeid otseturunduse eesmärgil) oma isikuandmete töötlemisele vastuväiteid esitada.\nNeed õigused võivad olla piiratud, nt kui teie soovi täitmine peaks avalikustama teise isiku isikuandmeid, kui see võiks rikkuda kolmanda isiku õigusi (sh meie õigusi) või kui te nõuate meilt selliste andmete kustutamist, mida seadus meid kohustab säilitama või kui meil on selliste andmete säilitamiseks mõjuv õigustatud huvi. Kui te soovite saada andmeid, mille avalikustamine võib kahjustada või rikkuda kolmandate isikute huve, siis võime edastada teile teie isikuandmeid osaliselt, jättes sellest välja või peites teatud kolmandat isikut puudutavad andmed.\nAsjaomased erandid sisalduvad isikuandmete kaitse üldmääruses ja teiste riikide õigusaktides, vastavalt asjaoludele. Vastuses teie esitatud taotlusele informeerime teid ka eranditest, millele tugineme.\nNende õiguste kasutamiseks võite võtta meiega ühendust allpool toodud kontaktandmeid kasutades. Kui teie probleem jääb lahendamata, on teil õigus esitada kaebus EL-i andmekaitseasutusele riigis, kus te elate, töötate või kus võimalik rikkumine on aset leidnud.\nKohustuslikud andmed on näidatud teie poolt täidetavatel vormidel. Kui andmete esitamine on kohustuslik ja asjaomaseid andmeid ei esitata, siis pole meil võimalik teie registreerimise soovi täita, teil pole võimalik konkursis osalejaks registreeruda või muul viisil Sony Musicu või selle artistidega ühendust võtta. Kõigi muude teie isikuandmete edastamine on valikuline.\nMe loodame, et me suudame vastata kõigile teie isikuandmete töötlemist puudutavatele küsimustele. Kui teil peaks olema küsimusi selle kohta, kuidas me teie isikuandmeid töötleme, või kui soovite otseturundusteadete saamisest loobuda, siis võite pöörduda meie poole aadressil [email protected].\nKui me töötleme teie andmeid seoses teie registreerimisega meie saitide kasutajaks, siis säilitame andmeid seni, kuni te olete meie saitide aktiivne kasutaja.\nKui me töötleme isikuandmeid turunduse eesmärgil või teie nõusoleku alusel, siis töötleme andmeid seni, kuni te palute meil töötlemine lõpetada ja veel veidi aega pärast seda (et saaksime teie taotlused täita). Lisaks säilitame tähtajatult andmeid selle kohta, et olete palunud meil mitte saata otseturundusteateid või mitte teie andmeid töödelda, et saaksime teie soovi ka tulevikus täita.\nKui me töötleme teie andmeid lepingu täitmiseks või konkursi läbiviimiseks, siis säilitame andmeid senikaua, kuni seda nõuavad asjaomase riigi õigusaktid, mis reguleerivad vastavate andme käitlemist ja nende kogumise fakti.\nMeie veebisaidil võib olla linke teistele veebisaitidele, mida meie ei kontrolli ja millele käesolev privaatsus- ja küpsiste kasutamise poliitika ei kohaldu. Kui te pöördute nende linkide kaudu teiste saitide poole, võivad nende saitide operaatorid koguda teid puudutavaid andmeid teisiti, kui seda teeme meie.\nMEIE PRIVAATSUS- JA KÜPSISTE KASUTAMISE POLIITIKA MUUDATUSED\nMe võime käesolevat privaatsus- ja küpsiste kasutamise poliitikat igal ajal muuta, täiendada või muul viisil uuendada. Selleks, et juhtida muudatustele tähelepanu, muudame meie poliitika päises olevat värskendamise kuupäeva ja võtame vajadusel teiega ühendust. Soovitame ka käesolevat poliitikat aeg-ajalt uuesti üle lugeda.\n© Sony Music Entertainment Baltics 2021


madeinussr Planeta Spordid - Page 3 - Motokuur.ee\nJoined: 22. May 2006 00:00\nUnread post by mk » 26. Jan 2012 16:27\nOn selge, et birka ei ole pärit 1975. aastast. Siis oli birka hoopis teistsugune. Kui seal ilmselgeid ülelöömise tunnuseid pole, siis pole põhjust selles ka kahelda, et just aastal 1980 see number sinna peale löödi. Enamus masina detaile on aga 1975 valmis tehtud.\nKuidas nüüd võtta selle komplekteerimisega. Mõni peab seesugust "hälvet" haruldaseks ja eks siin on ka mingi mõte sees. Mina ausaltöeldes seda väga ei hinda, aga ma ei suru enda arvamust peale. Lihtsalt puudub ju kindel teadmine, millisena ta täpselt tehasest välja vuras ja minul jääks see veidi hinge kriipima, kui ta praegu selliseks hübriidiks jätta. Samas, kui eesmärgiks võtta 1975. a komplekteeritus, siis ei pea ju kõike korraga tegema. Kui mingi jupi leiad, siis vahetad ära. Masin sõidaks ja tegelikult ei saa ju keegi öelda, et masin valesti tehtud/komplekteeritud oleks.\nMa lähen uurin nädalavahetusel oma raame ja annan siis veidi rohkem infot selle värvivaliku kohta.\nJoined: 22. Nov 2007 01:00\nUnread post by Kaits74 » 28. Jan 2012 03:54\nhttp://www.motoizh.ru/forums/viewtopic. ... &start=420\nuuri siit edasi. igatahes tagahark lühike ja porikas vale(kandiline). Porikas koos sadulaga vahedada ja asi jonksus. kandlise sadulaga ja pehme mootori kinnitusega isendidt pole kohanud, kuigi võimalik osadest kokku panna. Veelkord tasub seda eelnevalt kopitud linki keeleoskajaga lugeda, sealt leiab palju uut ja huvitavat infot.\nUnread post by madeinussr » 29. Jan 2012 12:44\nMootori numbri algused vastavalt tootmise aastale. Leidsin Kaits74 juhatatud lingilt.\nLäbi aja on toodetud 215 000 Planeta Sporti, kui ma asjast õigesti aru sain.\nUnread post by madeinussr » 30. Jan 2012 00:06\nMõned väikesed asjad teha veel.\nLast edited by madeinussr on 31. Jan 2012 09:33, edited 1 time in total.\nUnread post by MAZ » 30. Jan 2012 09:08\nAsi näeb päris kena juba välja,seega eeldan,et kevadel saab ka hääli kuulda?\nKüsiks ka,et mis õli sa amortides kasutad?\nFotoalbumist pildi linkimise probleem on ka minul,kahtlustan,et muutuste sisseviimise käigus läks otselinkimise võimalus kaduma.\nIgatahes väga nõme nende poolt,kui nad ei lase enam pilte otselinkida.\nUnread post by mk » 30. Jan 2012 10:14\n1) Kas need osad mustad detailid olid ka algusest peale seal? Silma hakkas nt tagumiste jalatugede "pulk", mootorikinnitused, seisuhark. Või värvid need ka halliks? Mul on üks sama aastakäigu rape garaa¸is - väsinud, aga originaaljuppidega ja sellel pole ühtegi musta värvi detaili küljes.\n2) Kui ma nüüd õigesti fotodelt näen, siis oled küljekarbi kirjad üleni mustaks värvinud. Minu teada olid tähed haljad. Või kas tõesti mindi tehases lõpupoole juba nii laisaks, et enam ei viitsitud lihvida?\nUnread post by madeinussr » 30. Jan 2012 11:01\nSelle eesmärgiga ma teda ehitangi RS07, et kevadel hääli saaks kuulda . Tagumisi amorte lahti ei teinudki, need töötavad väga kenasti hetkel ja seege ei näinud vajadust. Esimestesse panin Addinoli ATF-i. Töötavad ka kenasti kuna tihendid uued ja torude tööpinnad suurema kulumiseta. Esijalgsetel loksutamistel lekkeid ei esinenud.\nAga nüüd värvilahendusest, kõik detailid, mis on mustad olid seda ka alguses, mul on kokku kaks seda värvi ratast millest üks on see isend. Hark, mootorikinnitused ja tagumised jalarauad olidki mustad, nagu ka ketikaitse,tulekinnitused, tagumise tule alus, tagakiige ja heeblikinnitused. Tagumiste jalaraudade ja hargi osas enam 100% kindel pole, sest vanadelt piltidelt ei saa sellest hetkel aru aga mäletamistmööda olid need ka mustad.\nSõbral on ratas millel on hark hall, ise imestasin seda...\nMu rattad on 83 ja teine ka arvatavasti 83 või isegi 84 (üks lisaks 1982 aga see oli tuimalt üleni kollaseks värvitud), pean mootori nr-i järgi vaatama. Usun, et neid võidi komplekteerida erinevalt. 100% tõele muidugi ei pretendeeri.\nKirjad on vist jah tegelikult haljad mustal taustal aga need on hetkel ajutiselt värvitud( aga teadupoolest on ajutised lahendused need kõige igavesemad).\nPean oma vanu pilte üle zoomima värvitõe leidmiseks aga seda saab teha alles mõne nädala jooksul.\nUnread post by MAZ » 31. Jan 2012 00:26\nEga ma ei arvagi,et madeinussrseda endale lihtsalt ilu pärast teeb Kui valmis saab siis loodan,et lugejad näevad ka mõnda videot sellest masinast.\nPS! Tundub,et fotoalbum.ee meeskond likvideeris piltide linkimise probleemi ära.\nUnread post by madeinussr » 02. Feb 2012 14:07\nTekkis veel küsimus, et mis suurusega kaitse akule vahele panna ja el.skeemil on näitatud ka suunatulede märgutule ette käima diood.\nMis sorti diood see olla võiks, miski must junn on seal varasemalt olnud aga mitte ei tea, kas on õige või vale asi.\nUnread post by teints » 03. Feb 2012 20:28\nMinu 1983 aasta halli raamiga isendil on musta värvi esitule kinnitused, esihargi prillid (alumine), heeblikinnitused ja lülitid lenksul, mootori esimesed kinnitused, signaal, ketikaitse, tagakiige ja tagatulekinnitus. Seisuhark on hall ja kõik jalatugede detailid on tsingitud.\nSuunatule kontrolllambile pole dioodi vaja, kui kasutada sellist releed millel on kontrolllambi jaoks eraldi väljavõte.\nRe: 6x Planeta Sport\nUnread post by madeinussr » 12. Sep 2013 22:31\nViimane sissekanne oli umbes pooltesit aastat tagasi.\nLõpuks on esimesed sõidud tehtud, ja sõita on mõnus, päris tummise minekuga on see PS.\nLoodetavasti saab järgmisel hooajal pikemalt sõita, sest kahjuks tuleb ratas nüüd talvekorterisse pakkida.\nAga kuni ilma on tuleb veel pihta anda.\nJoined: 07. Oct 2012 00:00\nUnread post by mehaanik666 » 05. Feb 2014 13:34\nMul ka Planeta Sport. Küsimust kust juppe saada just nimelt näiteks esimeste amortide simmereid\nTorni alt küsisin seal ei ole\nUnread post by madeinussr » 05. Feb 2014 15:00\nmehaanik666 wrote: Mul ka Planeta Sport. Küsimust kust juppe saada just nimelt näiteks esimeste amortide simmereid\nOlen ostnud siiani kõik simmerid ja laagrid Kavial-ist (väga hea valik ja kvaliteetne). Asub Peterburi maanteel, kui viimati seal esiamordi simmereid küsisin(2-3kuud tagasi), siis oli seal pakkuda vaid 7mm paksuseid. originaalis on 10mm ja 2tk. Võimalik oleks panna 3tk iseenesest peaks mahtuma.\nTeine koht kust, sain õige mõõduga simmerid mõni aeg tagasi on Põltsamaal Moduaator.\nKindlasti on neid kohti veel, tuleb lihtsalt mõõdu järgi küsida, Alas-kuul, baltflex ja Hydroscand võiksid ka aidata.\nMingeid vähem defkasi juppe võid minult küsida.\nUnread post by madeinussr » 27. May 2015 12:11\n2012 oli ratas juba enamvähem valmis, võttis siiski aega kuni 2015 mai, et saaks pikemaid sõite teha.\nSelle aasta läbi sõit ~100km ja kasvab.\nTõsiselt mõnus ratas, kerge juhitavus, hea minek, väga mugav sõiduasend.\nLisan siia viimasest sõidust ühe pimedas tehtud pildi ka.\nUnread post by Prii » 17. Jul 2015 11:12\nTundub, et üks mees peaks oma teemat uuendama, kuna täna jäi silma üks korralik 1975 aasta ratas, mis väga suure tõenäosusega teemaalgatajale kuulub :)\nUnread post by madeinussr » 21. Jul 2015 14:04\nTuleb tunnistaea, et kogusse lisandus veel kaks 1975 a ratast, üks komplektne ja teine osadena.\nKunagi võibolla tulevad rohkem jutuks kui aega tekib.\nUnread post by Nobody » 21. Jul 2015 14:32\nmadeinussr wrote: Tuleb tunnistaea, et kogusse lisandus veel kaks 1975 a ratast, üks komplektne ja teine osadena.\nÕnnitlen. Sa oled Eesti vanamotomaastiku Robin Hood või Jakob Hurt! Ootan põnevusega kuulda nende soetamise lugudest kas siin või mujal\nUnread post by madeinussr » 22. Jul 2015 16:01\nPeaksin vist pealkirja ära muutma, sest lugemine on sassi läinud.\nSelle 1975a ratta toomise lugu on lihtne, otsisin korralikku Jaapani juppidega masinat ja silma hakkas üks Soome müügiportaali kuulutus, kus müüdi Planeta Spordi juppe.\nAlguses polnud omanikul terve ratta müügi plaane vaid müüs vaid varuosi oma "spare parts" rattalt.\nSiiski ütles ta oma soovitud hinna mõlema ratta eest, mulle see enamvähem sobis ja lubasin vaatama minna.\nSain soodsalt laevapiletid ja samal nv-l olin juba Soomes.\nRatas asus 120km Helsingist. Sõitsin kohale, vaatasin ratta ja varuosad üle, mille tulemusena lõime käed. Ratas on samas peres olnud 1980 (osteti poest ja oli veel puukastis) aastast saati. Toodetud on ta 1975 aastal, sedavõrd vähe hinnatud olid need rattad välismaal.\nKohalik Lada esindus neid importis ja vastavalt kohalikele oludele umber ehitas. Näiteks lisati roolilukk, 1975 a mudelil seda originaalis pole. Peale selle pikendati esimeste suunatulede varsi, et nad oleksid esitulest kaugemal ja paistaksid paremini silma. Lisaks vahetati vasakul lenksu otsas olev üksik peegel kahe pika varrega peegli vastu (original peegel anti kaasa). Ühe muudatusena pandi summutisse lisasõel, et ratta tekitatav helirõhk jääk alla 89 detsibelli, hiljem omanikud need tavaliselt eemaldasid, sest sellega rikuti ratta normaalne sõiduvõime.\nRatas oli Soome uunikumi registris, Eestis on musta nr-I taotlemine võimalik aga enne tahab ratas sättimist.\nRatta läbisõit on 15000km, korra on vahetatud kolb koos silindriga kuna kolvi tiftid tulid välja.\nVaruosa ratas on samuti 1975 aastast ja raami nr-I erinevus on vaid mõnikümmend nr-I, tema seisukord on küll kehvem ja paar mulle olulist detaili on puudu, kuid 90% juppe on mul juba olemas. puudu on tagumine porilaud ja esimese tule plast korpus. (Kui kellelgi on pakkuda siis oleksin väga tänulik).\nHuvitavaid fakte omanikult, Soome eksporditi rattaid vaid 1975 ja 1977 ja kui ma õigesti mäletan siis 77 ratas. Mul on olemas ka raami numbrid 1975a eksporditud rataste kohta. Eelmine omanik oli selle info kusagilt välja otsinud.\nRatas jääb omasse mahla, siiski pean kõik sõlmed üle käima, enne mind oli ratas seisnud 10a. Käivitus siiski koheselt ja hääl on väga ilus.\nJoined: 26. Jul 2015 17:07\nUnread post by Vihmamees » 27. Jul 2015 11:16\nPikaajalise Planeta Spordi huvilise (võiks öelda isegi Pl.Spordi-pedena ) küsin, kas Soomest ostetute puhul tegemist on õlitussüsteemiga ratastega? Ja kas ostetud sai Hamina lähistelt?\nMis puudutab plastikust esitule korpust, siis oleks üks isegi pakkuda. See on küll kasutatud konditsioonis aga vbla sobib sulle. Eks huvi korral võin saata pilte.\nNB! Uinudes sule silmad!\nUnread post by madeinussr » 27. Jul 2015 22:47\nHamina lähistelt jah. Soome exporditutele õlisüsteemi ei pandud.\nVihmamees wrote: Tere.\nUnread post by madeinussr » 01. Aug 2015 00:24\nIsegi Soome uuniku registris olnud ratas tahab remonti. Hetkel väike hooldus, trossid, sidur, käivituspedaali võll, akujuhtmed, karpa jne.\nMNT amentiga läks libedalt lisaks võtsin veel ühe 1976 aasta ratta arvele mille kunagi olin varem ostnud.\nUnread post by madeinussr » 16. Aug 2015 21:04\nTegin 1975 a rattaga väikese tripi Kesk-Eestist Tallinna. Ilm ja tunne olid super.\nSain ka aru, miks hilisematel mudelitel summuti ots ülesse keerab, ühes kurvis uljalt kallutades kuulsin kraapimisheli. Arvatavasti käis summuti ots vastu maad\nUnread post by roosakummik » 17. Aug 2015 15:22\nmadeinussr wrote: Tegin 1975 a rattaga väikese tripi Kesk-Eestist Tallinna. Ilm ja tunne olid super.\nPlaneta 5 ga sama probleem ühele poole kallutades käib seisujalg vastu maad teisele poole summuti. Jah ega see pill polegi mõeldud hulluks kallutamiseks pigem tasa ja targu. Kui tahad kallutada tuleb osta kallutaja\nUnread post by madeinussr » 22. Aug 2015 22:32\nHomme Tapale "Vanakooli Hommikusöögile".\nSee nõudis aga eelnevalt jälle mõne sõlme üle käimist.\nEsimese hooga vahetasin ära kiige laagrid, 30 min tööd ja tagakiige on jälle jäik, enne oli päris korralik loks sees. Laagrid olid omadega väga väga õhtal, panin uued kinnised 6203 Timkeni laagrid.\nLisaks kinnitasin numbri õigele kõrgusele tagumise tule alla, hetkel numbrihoidk plastist aga kohe kohe meisterdan sinna uue ja alumiiniumist.\nSellise ratta juures on pidevalt teha ja tööde järjekord on uksetaga.\nLähemas tulevikus on vaja korraks silinder maha võtta ja kolb ning rõngad üle kontrollida, kompressioon ja minek on kuidagi lahjad...\nEDIT: laagri tüüp 6205 vahetatud 6203.\nUnread post by madeinussr » 23. Aug 2015 19:13\nRakvere-Tapa-Tallinn sõit tehtud. Viimane segu sai vähe lahjem 1:35. Minek ja käivitumine paranesid tunduvalt. Varem hakkas ha leegitoru ja silindri vahelt õli välja ajama, nüüd loodetavasti see probleem kaob ise enesest. Sussklapp tuleb ka üle soveldada ajab korralikult läbi sealt, asendan ta esialgu vist lihtsalt punniga.\nTervitan siinkohal ka Jawa 634 meest, kellega meie teed Jüris kattusid, mõnus oli sõita sama ajastu rattaga kõrvuti Mõigust Ülemisteni.\nJoined: 02. Jan 2014 20:06\nUnread post by kevmih » 30. Aug 2015 21:57\nKas midagi uut on ka toimunud vahepeal?\nUnread post by madeinussr » 31. Aug 2015 07:26\nEhhee, on küll .\nSai siin veel üks Sport ära toodud, mida pikalt nillinud olin.\nLisaks veel lihsalt üks mootor koos summutiga.\nTundub, et mõte mootorratta muuseomist võib isegi tõeks saada.\nkevmih wrote: Kas midagi uut on ka toimunud vahepeal?\nUnread post by Vihmamees » 31. Aug 2015 22:19\nNo mõni mees ka ei väsi!\nUnread post by roosakummik » 31. Aug 2015 22:52\nJa kui sa kogud kokku veel Planeta spordid 74- 84 aastani. Taastad originaalilähedaseks ja igaühe kohta kirjandust otsid, siis oled nende alal vast kõige pädevam. Siin foorumis juba kindlasti. (Ei tea, kui hakkaks Voshode koguma )\nUnread post by madeinussr » 31. Aug 2015 23:28\nroosakummik wrote: (Ei tea, kui hakkaks Voshode koguma )\nUnread post by madeinussr » 06. Oct 2015 15:10\nVahepeal sain mõned uued osad oma ratastele.\nSummuti, leegitoru, ketikaitsme, tagaporika, esiporika, ja nipetnäpet veel.\nPõhimõtteliselt on üks 1976a ratas võimalik mustale nr-ile teha.\nKui aega saan teen kraamist pilte ka.\nUnread post by madeinussr » 19. Jan 2016 15:30\nÜhte 1975 aasta sporti korrastan hetkel.\nLisaks sai tellitud uus replika kõver summuti,tundub üsna viisakas, eks näis tulevikus kuidas see rattale külge istub ja mis häält tegema hakkab.\nUnread post by madeinussr » 18. Apr 2016 10:12\nEnam kehvemat pilti on raske teha.\nAga fototõestus sellest, et mõlemad rattad said nv-l tule torusse.\nJoined: 02. Mar 2015 16:38\nUnread post by morse » 20. Apr 2016 08:09\nmadeinussr wrote: Tervitan siinkohal ka Jawa 634 meest, kellega meie teed Jüris kattusid, mõnus oli sõita sama ajastu rattaga kõrvuti Mõigust Ülemisteni.\nTervitan tagantjärele vastu. Oleme vahepeal ka läbi ühe tutika Jawa esiamordi omanikuvahetuse tuttavaks saanud. Lahe on sõita sellistel ratastel kõrvuti. Jõudu ehitamisel!\nPS! ei ole ju OT (:\nUnread post by madeinussr » 20. Apr 2016 13:09\nTeen sügava kummarduse kõigile vanamootorratturitele kellega teedel kohtun. Vanad mootorrattad on ka sõitmiseks. Morse ja tema Jawaga kohtumine eelmisel suvel oli südant soojendav hetk. Sa olid vist ainukene "vana"mootorrattur kellega eelmise hooaja 1000km-i jooksul kohtusin väljaspool mõnda üritust.\nRohkem sõitmist kaaskannatajad.\nUnread post by roosakummik » 20. Apr 2016 23:48\nIse olen vuranud viimased 6 aastat ja läbisõiduga 1500- 2000 hooajal. Väga harva kohtan, kui vastu tuleb mõni vana tsikkel.\nUnread post by madeinussr » 05. May 2016 15:56\nKäisin nv-l jälle sissesõitu tegemas ja külastasin nooruspõlve rännuteid kuhu polnud juba 10a jõudnud.\nLisaks tegelesin ühe 1975a projektiga mis pulkadeks käis ja kuluosad vahetatud said.\nUnread post by madeinussr » 22. Dec 2016 23:41\nÜks suvine pilt meenutuseks Võrumaal toimunud Unic-Moto kokkutulekust.\nTalve jooksul tuleb rehvid vahetada, esiamordi lekked peatada, ratas puhastada ja nipetnäpet veel.\nUnread post by madeinussr » 26. Dec 2016 21:18\nJõuluvana teadis täpselt mida mul vaja oli.\nHäid Lõppevaid Pühasid Motokuurlastele!\nUnread post by hmm » 26. Dec 2016 22:59\nHäid putukaid hammaste vahele 2018 aastal\nUnread post by madeinussr » 26. Dec 2016 23:07\nNo mina hakkan juba 2017 neid püüdma\nhmm wrote: Häid putukaid hammaste vahele 2018 aastal\nUnread post by hmm » 26. Dec 2016 23:15\nArvasin, et sul 2017 on visiiriga kiivrid ikka kasutuses ja ilusat jõuluvana kingitust kohe kasutama ei hakkaks... aga noh, kui kõht tühi mis siis ikka\nUnread post by madeinussr » 08. Jun 2017 10:55\nÜlevaatus edukalt läbitud ja 100km ametlikult seda hooaega seljataga.\nUnread post by Nobody » 08. Jun 2017 13:52\nEsimese hooga vaatasin, miks keegi on peegli ülevaatuspunkti ukseette pannud\nUnread post by madeinussr » 08. Jun 2017 14:05\nÜlevaataja küsis ka, et kas kaksikud või?


Punkmuusiku juhitud meeskonna sõnul on neil maailma raputavat ufomaterjali - Kirev elu - Elu24 - Eesti kõige menukam veebitabloid\n30. september 2019, 15:26\nPunkmuusiku juhitud meeskonna sõnul on neil maailma raputavat ufomaterjali\nAnsambli Blink-182 laulja Tom DeLonge esinemas 2008 New Yorgis\nFOTO: GIACOMAZZO BERNADETTE/SIPA /Scanpix\nUSA pop-punkbändi Blink-182 endise muusiku Tom DeLonge’i juhitud ufoküttide meeskond teatas, et neil on uut ja huvitavat ufomaterjali.\nDeLonge oli üks neist, kes asutas 2017 grupi To the Stars Academy of Arts & Sciences, mille eesmärk on tegeleda maaväliste olendite ja lennumasinate otsingutega, teatab thesun.co.uk.\nSee grupp andis hiljuti intervjuu väljaandele New York Times ja nad sõnasid, et nad avaldavad varsti midagi maailma raputavat.\nKui intervjueerija küsis, kas see on midagi ebatavalist ja ennenägematut ufode kohta, siis nad vastasid, et see on seda kindlasti.\nKuna nad midagi täpsemalt ei öelnud, siis ei ole selge, mis see suur paljastus on.\nAustraalias Hastingsis tehtud foto, millel väidetavalt on ufo\nDeLonge'i juhitav grupp teatas juba juulis, et nad tegid ebatavalise ufoavastuse, kuid selle avalikustamisega läheb veel aega, kuna nad alles uurivad seda.\nGrupp kirjutas siis Twitteris, et nende käes on maavälist materjali ja tehnoloogiaid, mida varem ei teatud olevat.\nTo the Stars Academy of Arts & Sciences ei täpsustanud, millega tegemist on.\n«Laseme oma leidu analüüsida ja uurida mainekatel teadusasutustel ja teadlastel, et saada kindel vastus, millega tegemist on. Viiakse läbi mitmesugused uuringud, kaasa arvatud materjali, keemia ja molekulaarne uuring,» teatas grupp.\nNad lisasid, et tulemusi ei avaldata enne, kui need on mitme teadlase poolt kinnitatud.\nUSA merevägi avalikustas hiljuti, et nende piloodid on kümnetel kordadel näinud tundmatuid lendavaid objekte. Eriti ebatavalised olid ufojuhtumid, mis leidsid aset 2014 ja 2015. Pilootide teatel lendasid ufod füüsikaseaduseid eirates nii kiiresti, et inimesed sellisel kiirusel liikudes ellu ei jääks.\nÜks neist ufosid näinutest oli leitnant Ryan Graves, kes tõusis õhku lennukikandjalt Theodore Roosevelt ja suundus Vaikse ookeani kohale treeninglennule.\nF/A-18 Super Horneti piloot Graves on olnud mereväepiloot üle 10 aasta ja varem ei olnud ta mitte midagi ebatavalist näinud.\nOn neid ufoteoreetikuid, kelle arvates on tundmatud lendavad objektid «ajamasinad» tulevikust, millega lendavad tulevikuinimesed, kes tulevad meid ohtude eest hoiatama.\nPeruus Yungays tehtud foto, millel väidetavalt on ufo\nFOTO: General / ©Fortean / TopFoto/Scanpix\nVandenõuteoreetikute arvates on Maa kaaslasel Kuul maaväliste olendite baas ning Maad ohustada võival asteroidil Bennul on maaväliste olendite jäetud kasutuskõlbmatud lennumasinad ja tehnoloogia ehk nad kasutavad seda asteroidi prügimäena.\nSkeptikute arvates on nii maavälised olendid kui ka ufod väljamõeldised ning nende olemasolu saab teaduse ja luureraportite abil ümber lükata.\nTo the Stars Academy of Arts & Sciences lehekülge vaata siit.\nBlink-182 on pop-punkbänd, mille asutasid Mark Hoppus (bass ja vokaal), Tom DeLonge (kitarr ja vokaal) ja Scott Raynor (trummid) 1992. aastal San Diego äärelinnas Poways.\nBlink-182 liikmed vasakult paremale: Tom Delonge, Travis Barker ja Mark Hoppus\nKui Blink-182 oli 1998. aastal USA tuuril, asendas Scott Raynorit Travis Barker, kellest sai hiljem bändi uus trummar. Ansambel läks 2005. aasta veebruaris enda sõnutsi «määramata ajaks puhkusele», kuid 2009. aasta jaanuaris olid nad taas koos.\nBändi ametlik nimi on Blink-182. Numbrid 182 ei oma tähendust ja need on nime taha lisatud, sest Iirimaal oli juba olemas kollektiiv nimega Blink.


Hotellid Aliso Viejo | Hotels.com\nLinna Aliso Viejo hotellid\nHotellid Aliso Viejo\nOtsing hotellid Aliso Viejo\nVaata kaardilt hotelle Aliso Viejo\nAvastage Aliso Viejo\nAliso Viejo. Lühitutvustus\nAliso Viejo on sõbraliku atmosfääriga koht, mille visiitkaardiks on rannad, sport, spaa ning ostuvõimaluste küllus. Saabujaid ootab suur baaride ja kohvikute valik. Päikesest saab rõõmu tunda populaarsetes päevituskohtades nagu 1,000 Steps Beach ja Huntingtoni riiklik rand. Populaarsete ja meeldejäävate turismiobjektide hulka kuuluvad näiteks Main Beach Park ja California Irvine’i ülikool. Peresõbralik ja samas soodsa ärikeskkonnaga Aliso Viejo pakub midagi igaühele.\nMajutusvõimalused, mida Aliso Viejo pakub\nAliso Viejo ja lähiümbrus võimaldavad leida sobiva majutuskoha igale maitsele üheks ööks või ka pikemaks peatuseks. Piirkonna hotellidega on mugav tutvuda Hotels.com kaardi abil. Meie suumitavatel kaartidel on hästi näha hotellide lähiümbrus ja kui kaugele jääb valitud asukohast Aliso Viejo. Kui olete sobiva rajooni välja valinud, saate täpsustada otsingu tingimusi vastavalt vajadusele. Lisaks üliheadele pakkumistele kehtib majutuse puhul meie hinnagarantii.\nAliso Viejo – kuidas sinna kohale jõuda?\nLähim lennujaam on Orange'i maakond, California (SNA-John Wayne), mis asub 16,7 km linnast. Long Beach, California (LGB-Long Beach Municipal), piirkonna suurim lennujaam, jääb 46,8 km kaugusele.\nAliso Viejo – kohalikud huviväärsused\nRannad ja lilleväljad võimaldavad nautida looduse ilu. Loodusesõprade hinnatud paikade hulka kuuluvad järgnevad:\n• Moss Pointi rand\n• Huntingtoni riiklik rand